
গ্রস্থকাচন্রল্প নিডনবদন 


“Other dangers gather about us and none of 
the dangers which we have hitherto faced success-" 
fully at home and in the East is in any way 
diminished. This is," therefore, one of those 
moments, when the British nation can show its 
quality and its genius. This is one of those 
moments when it can draw from the heart of 


misfortune the vital impulse of victory.” 
—Churchill 


১৯৪০ খ্রীষ্টাব্দে নরওয়ের উপকূলে নাভিক' নৌযুদ্ধের 
পর এবং ভানকার্ক যুদ্ধের শোচনীয় পরিস্থিতির প্রাক্কালে 
ব্রিটিশ সাম্রাজ্যের এক ঘোর সঙ্কটময় মৃহুর্তে_যখন 
মিঃ নেভিল চেম্বারলেন ইংলণ্ডের জনমতের প্রবল চাপে 
প্রধান মন্ত্রীর পদ ইস্তফা দিতে বাধ্য হন, সেই ঘোর 
দুর্যোগের দিনে মিঃ উইন্স্টন চাচিলকেই ব্রিটিশ সাস্রাজ্যের 
নেতৃত্ব ভার গ্রহণ করিতে হয়। প্রায় অর্ধ শতাব্দীরও 
অধিক কাল মিঃ চাচিল নানা দায়িত্পূর্ণ পদে। অধিষ্ঠিত 
থাকিয়া নানাভাবে স্বদেশ ও সাত্রাজ্যের অক্লান্ত সেবা 
করিয়াছিলেন । ব্রিটিশ সাম্রাজ্যের এক ঘোর সঙ্কটকালে 
ইংরাজজাতি যে অপরিসীম ক্ষমতাবান মানুষটির উপর 

নেতৃত্বভার চাপাইয়া দিয়াছিল, তাহার অভূতপূর্ব ব্যক্তিত্ব 
ও রা আজ সর্ববাদিসম্মত। মিঃ চাচিল জগতের 
একজন শ্রেষ্ঠ বাগ্মা। তাহার সুদীর্ঘ কর্মজীবনে নানা 
উপলক্ষে তিনি তিন হাজারেরও বেশী বক্তৃতা দিয়াছিলেন। 
ইহার অনেক বজ্তুতাই ভাষার সৌষ্ঠবে, ভাবের অভিনবস্তে 
এবং চিভ্তাকর্ষকতায় অতুলনীয় । চাচিল ছিলেন একনিষ্ঠ 
দেশপ্রেমিক, কিন্তু তাহার রাজনৈতিক মতবাদের প্রধান ভিত্তি 
হইল সাম্রাজ্যবাদ । এবিষয়ে তিনি বেঞ্জামিন ডিস্রেলী 
( Disraeli ), সিসিল রোড্‌স ( Cecil Rhodes ), রাডিয়ার্ড 
কিপ্লিং (Rudyard Kiplin6 ) প্রভৃতি উনবিংশ শতাব্দীর 
উগ্র সাত্রাজ্যবাদিগণের শিষ্য ও' পদাঙ্কানুসারী | মিঃ 
"চাচিলের প্রখর ব্যক্তিত্ব ও চরিত্রের প্রধান গুণ বা বৈশিষ্ট্য 
ছিল তাহার অকুতোভয়তা, দৃঢ় সঙ্কল্প ও স্থির প্রজ্ঞা । 
হিটলারী জার্মানীর সহিত যুদ্ধ আরম্ভ হওয়ার পর হইতে 
প্রথম প্রথম কোন ক্ষেত্রেই মিত্র-শক্তি বিশেষ সুবিধা করিয়া 
উঠিতে পারেন নাই, তাহার কারণ হইল এই যে, মিত্র-শক্তি 
অক্ষ-শক্তির ন্যায় ( Axi5 Powers ) পূর্ব হইতেই মহাযুদ্ধের 
জন্য প্রস্তুত ছিল না। কিন্তু তথাপি যে সেই দীর্ঘ ছয় 
বৎসর পদে পদে বিপর্যস্ত হইয়াও, পরাজয় ও নৈরাশ্যের 
ভিতর দিয়াও ধীরে ধীরে মিত্র-শক্তির ভবিষ্যৎ জয়লাভের সূচনা 
দেখা গিয়াছিল তাহার মূলে ছিল ইংরাজ জাতির অপ্রতিদ্বন্দ্বী 
নেতা মিঃ চাচিলের অদমনীয় সঙ্কল্প ও মনোবল। তিনি 

একজন অপরাজেয় আশাবাদী__তীহার প্রত্যেক বক্তৃতা ও 
বিবৃতির ছত্রে ছত্রে এক ছুর্দমনীয় ইচ্ছাশক্তির পরিচয় পাওয়া 
যায়, এবং এইজন্যই তাহার দীর্ঘ রাজনীতিক জীবনের শত 
ভুল ক্রুটি সত্বেও ইংরাজ জাতি সেইদিন অকুণ্ড, দ্বিবাহীন 
চিত্তে তাহারই হাতে তাহাদের ভবিষ্যৎ নির্ধারণের ভার 
তুলিয়া দিয়াছিল | 


১৯৩৪ সনে যখন প্রথম জার্মানীর শীসনকর্তৃত্ব 
হিটলারের হস্তগত হয় সেই সময় হইতেই নাৎসী 
রাজনীতিকদের গভীর উদ্দেশ্য ও অভিসন্ধি সন্বন্ধে মিঃ চার্চিল 
ইংরাজ জাতিকে পতর্ক করিতে থাকেন। কিন্তু যুদ্ধ-র্লান্ত 
জাতি তখন চাচিলের কথায় কর্ণপাত কর! প্রয়োজন মনে করে 
নাই। ১৯৩৪ আর ১৯৩৯_-এই পাঁচ বৎসর যাইতে না 
যাইতেই অবশ্য চাচিলের সাবধান বাণীর তাৎপর্য সকলেই 
উপলব্ধি করিতে পারিয়াছিল। 


সেই বৎসরই নাৎসী পররাষ্ট্র সচিব ফন্‌ রিবেন্রপং 
( Von Ribbentrop ) লগ্ডনে আসেন, এবং ব্রিটিশ মন্ত্রী 
সভা তাহাকে এক শ্রীতিভোজে আগ্লায়িত করেন। মিঃ 
চার্চিলও সেই ভোজে নিমন্ত্রিত হইয়া যোগদান করিয়াছিলেন । 
পরে মিঃ চাচিল মন্ত্রীসভা কর্তৃক তাহাকে নিমন্ত্রণ করিবার 
উদ্দেশ্য ব্যাখ্যা করিয়া বলিয়াছিলেন “1 suppose they 
asked me to show him that if they could not bark 

themselves, they kept a dog who could bark and 
might bite.” 

এই গ্রন্থ প্রণয়নে নানা সংবাদপত্রে প্রকাশিত চাচিলের 
জীবনের ঘটনা ও বক্তৃতা এবং ব্বটীশ ইনফরমেশন সার্ভিসের 
সাহায্য গ্রহণ করা হইয়াছে। প্রধানতঃ স্কুলের ছাত্রছাত্রীদের 
জন্যই এই পুস্তকখান| রচিত এবং তাহাদের কাছে ইহা 
সমাদৃত হইলেই গ্রন্থকারের শ্রম সার্থক হইবে ।' 

শ্রীনিখিলরঞন রায় 


বিষয় সুচী 
শৈশব ও শিক্ষা 
সামরিক বিদ্যালয়ে 
ভারত পরিভ্রমণ 
সীমান্ত অভিযান 
সুদানের যুদ্ধ 
দক্ষিণ আফ্রিকায় 
সাজোয়া ট্রেন-ুদ্ধ 
বন্দীজীবন 
মুক্তি 
বিপদের বন্ধু 
ছাবিবশ বছর বয়সে এম. পি. 
নৌ-বিভাগে 
দ্বিতীয় বিশ্বযুদ্ধ 
অদমনীয় অধিনায়ক 
{ দ্বিতীয় পরায় 
ইয়প্টা যাত্রা 
পুনরায় ক্ষমতাশীন 
শেষের কথা 


ল্লাউ্রলান্সন্ জাল 

১৮৭৪ খ্রীষ্টাব্দে ইংলণ্ডের এক সন্তরান্ত ও অতিপ্রসিদ্ধ 
পরিবারে উইনৃস্টন চাচিলের জন্ম হয়। পুরুষানুক্রমে 
চাটিল-পরিবার বিভিন্ন ক্ষেত্রে ইংরাজ জাতির নেতৃত্ব করিয়া 
যশস্বী হইয়াছেন। চাচিলের বয়ন যখন মাত্র চার বৎসর 
সেই সময় তিনি তীর পিতামাতার সহিত আয়ার্লণ্ডে যান। 
চাঁটিলের পিতামহ ডিউক অব্‌ মার্লবরো৷ সেই সময় ছিলেন 
আয়ার্লণ্ডের প্রধান শাদনকর্তা বা লর্ড লেফটেনাণ্ট। আর 
চার্টিলের পিতা মিঃ র্যানডলফ চার্চিল ছিলেন ডিউক অব্‌ 
মার্লবরোর প্রাইভেট সেক্রেটারী । ডিউক অব, মার্লবরো 
ছিলেন খুব রাশভারী ও নামজাদা ব্যক্তি । তার কথা 
চার্চিলের কিছু কিছু মনে আছে। চাঁচিলের বয়দ যখন মাত্র 
পাঁচ বৎসর তখন কি একটা অনুষ্ঠান উপলক্ষ্যে তার পিতামহ 
যে একটা জমকালো ঘোড়ায় চড়িয় সৈন্যদের কুচকাওয়াজ বা 
প্যারেড পরিদর্শন করিয়াছিলেন এবং বক্তা প্রসঙ্গে 
বলিয়াছিলেন £ “and with a withering volley he 
shattered the enemy’s line? সেকথা! চাচিলের আজও 
বেশ স্প্ট মনে আছে। এ-কথা তিনি ভার জীবন- 
স্থৃতিতে উল্লেখ করিয়াছেন । 

চাচিলের মাতা ছিলেন একজন আমেরিকান মহিলা,__ 
নিউ ইয়র্কের বিখ্যাত শিকারী ও সঙ্গীতানুরাগী মিঃ লিওনার্ড 
জিরোমের কন্যা । অপূর্ব সুন্দরী বলিয়া অভিজাত-মহলে 
চালের মাতার খুব খ্যাতি ছিল। আয়ার্লগডে থাকা সময়ে 
মিঃ ও মিসেস্‌ চার্চিল প্রায়শঃই অশ্বপৃষ্ঠে বহুসময় পরিভ্রমণে 
অতিবাহিত করিতেন । আঁট-সাঁট অশ্বারোহীর পোশাকে 
মিসেস্‌ চাচিলকে চম২কার মানাইত। সেই সময় থেকেই 
শিশু চাচিলের মনে তার মাতার প্রতি একটা প্রবল শ্রদ্ধা 
ও নির্ভর জন্মে। মাতার উপর এই একান্ত নির্ভর ও 
বিশ্বাসের ভাব ক্রমশঃ চাচিলের মনে বদ্ধমূল হয়, এবং 
পরবর্তী জীবনে পিতার অবর্তমানে মাতার সাহায্য ও সাহচর্যই 
চার্চিলকে তাহার জাবনের বহু বড় কাজে উদ্বুদ্ধ ও 
অনুপ্রাণিত করে। 

সাত বৎসর বয়সে বালক চাচিলকে প্রাথমিক স্কুলে 
ভতি করিয়া দেওয়া হয়। যে স্কুলে তিনি ভতি হইলেন 
বলা বাহুল্য সেটা ছিল সেই সময়কার অভিজাত 
সম্প্রদায়ের ছেলেদের জন্য নির্ধারিত ও অত্যন্ত ব্যয়সাপেক্ষ। 
সেই. সময়কার প্রায় সব স্কুলের মতই এখানকার 
শাসন-পদ্ধতিও ছিল ভয়ানক কঠোর । শারীরিক শান্তিবিধান 
ছিল যেন সাধারণ পাঠদানের অঙ্গবিশেষ। বার্চ গাছের 
ডাল ছিল শিক্ষকমহাঁশয়দের শিক্ষাদানের প্রধান অন্ত্র। 
মাসের মধ্যে অন্ততঃ দুই-তিন বা ততোধিক বার লাইব্রেরি- 

কক্ষে স্কুলের সব ছাত্রকে একত্র করিয়া, তাদের সম্মুখে দুষ্ট 
ছাত্রদের নির্মমভাবে প্রহার করা__-এটাই ছিল রীতি। 
কিঞ্চিদধিক ছুই বৎসরকাল চাচিলকে এই স্কুলে পড়িতে 
হয়। একদিনের জন্য ও বালক খুসী মনে স্কুলে যায় নি। 
শিক্ষকদের নির্মম তাড়না ও ভয়াবহ কঠোর নিয়মানুবতিতা__ 
বালকের মনে একটা বিভীষিকা সৃষ্টি করিয়াছিল। এখানে 
থাকিতে থাকিতেই চাচিলের একবার ভারী অস্থখ হয়। তখন 
বাধ্য হইয়া তার পিতামাতা তাকে স্কুল হইতে নাম কাটাইয়! 
বাড়ি লইয়! আসেন এবং আরোগ্যলাভের পর অন্য এক 
প্রাথমিক স্কুলে ভতি করিয়া দেন। এখানে কিছুদিন পড়ার পর 
বারো বৎসর বয়সে চাচিল স্থবিখ্যাত হারে! ( Harrow ) 
পাব্‌লিক স্কুলের সর্বনিন্ন শ্রেণীতে ভতি হইলেন । ক্লাশের 
হাজিরা-বহিতে নামের আছ্যাক্ষর অনুসারে ছাত্রদের নাম 
লিখিত হইত এবং যেহেতু চাচিলের নাম,_-উইন্‌স্টন 
চাচিল কাজেই তার নাম ছিল একেবারে সর্বনিন্নে । পড়া- 
শুনাতেও তিনি বিশেষ কৃতিত্ব.দেখাইতে পারেন নি। নিকুষ্ট 
ছাত্র বলেই বরাবর পরিচিত ছিলেন। মেধাবী ছাত্রগণকেই 
শুধু গ্রীক, ল্যাটিন প্রভৃতি ভাষা শিখানো হইত। চাচিল 
কোনদিনই গ্রীক, ল্যাটিন প্রভৃতি ভাষা শিখেন নাই। কিন্তু 
এর ফল একপক্ষে ভালই হইয়াছে বলিতে হইবে, কারণ 
গ্রীক, ল্যাটিন প্রভৃতি প্রাচীন ও দুর্বোধ্য ভাষা শিখতে ন! 
হওয়ার দরুন চার্চিল নিবিষ্ট মনে ইংরাজী ভাষা ও সাহিত্য 

অধ্যয়ন করিবার স্থযোগ পাইয়াছিলেন, এবং উত্তরকালে 
সাংবাদিক, লেখক ও বক্তা হিসাবে তিনি যে জগংজোড়া 
খ্যাতি ও প্রতিপত্তি লাভ করিয়াছেন তার মূলে ছিল ইংরাজী 
ভাষার গভীর অনুশীলন । চাচিল নিজেই বলিয়াছেন, “I'hus 
I got into my-.bones the essential structure of the 
ordinary English sentence which is a noble 
thin6.” হারে! পাবলিক স্কুলের শিক্ষা সমাপ্ত করিয়া 'চাচিল 
স্তাণ্ডহাৰ্ট ( Standburst ) সামরিক বিদ্যালয়ে প্রবেশ 
করেন। চাচিলের প্রকৃতি চিরকালই ছিল খুব দুর্দান্ত । 
স্তাগুহার্ট বিদ্যালয়ে প্রবিষ্ট হইবার কিছুদিন পুর্বে তিনি 
এমন একটা দুর্ঘটনায় পড়িয়াছিলেন যাহাতে তাহার জীবন 
পর্যন্ত বিপন্ন হইয়া পড়িয়াছিল। ঘটনাটি এই-- 
স্কুলের দীর্ঘ অবকাশে চার্চিল ও পরিবারস্থ অন্যান্য সবাই 
বোর্ণমাউথে তার খুড়ীর এক প্রশস্ত বাগানবাড়িতে কিছুদিন 
কাটান। সেই বাগানবাড়ির মধ্যস্থলে ছিল একটা গভীর 
নালা এবং সেই নালার উপর ছিল একটা কাঠের 
ত্রীজ। একদিন খেলাচ্ছলে চাচিলকে তার আপন 
ছোট ভাই এবং একজন খুড়তুতো৷ ভাই তাড়া করে। 
প্রায় কুড়ি মিনিট ছোটাছুটির পর চাচিল সেই কাঠের 
ব্রাজের উপর এসে উঠেন এবং সেখানে আনিয়া দেখেন যে, 
তাহার পশ্চাদ্ধাবনকারী ছু'জন ইতোমধ্যে ছুইদ্িকে ব্রীজৈর 
ছুই প্রান্তে দাড়াইয়া রহিয়াছে। তাহাদের হাত এড়ানো! 

অসম্ভব । ক্ষণমান্র দ্বিধা না করিয়া চার্চিল সেই ত্রীজের 
উপর থেকে নীচে লাফাইয়া পড়িলেন। চাচিল ভাবিয়াছিলেন 
যে, ভ্রীজের তলায় যে-সব ফার ( চ?:) গাছ আছে তারই 
একটার কাণ্ডের সাহায্যে নীচে নামিয়া পালাইবেন, কিন্ত 
কার্যতঃ তাহা হইয়া উঠিল না। পরন্ত প্রায় ত্রিশ ফিট নীচের 
শক্ত মাটিতে পড়িয়া গিয়া অজ্ঞান হইয়া বান। তিনদিন পরে 
জ্ঞান হয় এবং প্রায় তিনমাস ভুগিয়া সুস্থ হন। 

বাল্যকাল হইতেই সৈনিক-জীবনের প্রতি চার্চিলের 
খুব ঝৌক দেখা যায়। নেপোলিয়নের মতো তিনিও 
ছেলেবেলায় খেলাচ্ছলে ব্যুহ-রচনা, সৈন্য-পরিচালনা, দুর্গ- 
আক্রমণ প্রভৃতির পরিকল্পনা করিতে ভালবাসিতেন। তাহার 
নিজের প্রায় ১৫০০ শত পুতুল-সৈনিক ছিল__-এইগুলি 
ছিল তাহার প্রিয় খেলার সামগ্রী । একদিন তাহার পিতা 
এই পুতুল-ৈন্যদলের প্যারেড পরিদর্শন করেন এবং পুত্রকে 
জিজ্ঞাসা করেন যে, সে সৈন্যদলে যোগদান করিতে ইচ্ছুক 
কি না? চার্চিল তৎক্ষণাৎ সম্মতিজ্ঞাপন করিলে পিতা 
তাহার সামরিক শিক্ষারই যাবতীয় ব্যবস্থা করিয়া দেন। 

তাহার পক্ষে স্তাগুহার্্ট কলেজে ভতি হওয়া বেশ একটু 
শক্ত ব্যাপার হইয়াছিল । চার্চিল কোনদিনই বিগ্ালয়ে লেখা- 
পড়ায় কোন কৃতিত্ব দেখাইতে পারেন নাই__-একথা আগেই 
বলা হইয়াছে। সুতরাং স্তাগুহার্টে তিনি যে তাহার চাইতে 
অনেক সেরা ছাত্রদেরও ডিঙ্গাইয়া ভতি হইতে পারিয়াছিলেন 
তাহা আশ্চর্যের বিষয় বই কি? কিন্তু ইহার ভিতরে বেশ 
একটু মজার কথা আছে। এবিষয়ে চাচিকে বেশ 
সৌভাগ্যবান্‌ বলিয়াই মনে করিতে হইবে। স্তাগহার্টে 
ভতি হওয়ার সময় একটা পরীক্ষা লওয়া হইত। পরীক্ষার 

পুর্বদ্িন পরীক্ষায় কি প্রশ্ন আসিতে পারে সেই সম্বন্ধে একটা 
আন্দাজ করিয়া তিনি নিউজিল্যাণ্ডের ম্যাপ বেশ ভালভাবে 
আঁকিতে অভ্যাস করেন। 'সৌভাগ্যক্রমে পরীক্ষাতে ঠিক 
এই প্রশ্নটাই আসে এবং চার্চিল অনায়াসেই ভতির উপযুক্ত 
বলিয়া বিবেচিত হন। স্তাগুহার্ট্ট সামরিক বিদ্যালয়ের 
সম্পূর্ণ নুতন পরিবেষ্টনীর মধ্যে চাচিল শীত্রই বেশ সুন্দরভাবে 
নিজেকে মানাইয়া লইলেন। এই সময় হইতে তাহার 
পাঠোন্নতি আর ব্যাহত হয় নি, বরং মন্দ ছাত্র বলিয়া তাহার 
পূর্বের অখ্যাতি সব বিদুরিত হয়, এবং তিনি সত্বরই শিক্ষণীয় 
নানাব্ষয়ে স্বীয় কৃতিত্ব দেখাইতে সক্ষম হন। সামরিক 
শিক্ষার অঙ্গ হিপাবে এখন তাহাকে অশ্বারোহণ বিদ্যা আয়ত্ত 
করিতে হয় এবং সওয়ার হিদাবে তিনি সর্বাগ্রগণ্য বলিয়া 
পরিচিত হন। তিনি নিজেও ঘোড়ায় চড়া খুব পছন্দ 
করিতেন। এবিষয়ে চাচিল বলেন ৪৫] say to parents 
specially wealthy parents: don’t give your son 
money ; give him horses. No one ever came to 
grief—except honourable grief—through riding. 
No hour of life is lost that is spent in the saddle. 
Youngmen have often been ruined through 
Owning horses or through backing them but never 
through riding them unless of course they break 
their necks, which taken at a gallop is a very 
good death to die.” 


রাষ্ট্রনায়ক চাচিল 


যথাসময়ে দেড়শত শিক্ষার্থীর মধ্যে অষ্টম স্থান 
অধিকার করিয়া চাচিল সসম্মানে শেষ পরীক্ষায় উত্তীর্ণ 
হইলেন। এতোঁদিনে চাচিলের বাল্যবাঞ্থা পূর্ণ হইল । ১৮৯৫ 
গ্ীষ্টাব্দে একুশ বৎসর বয়সে ফোর্ হুদার নামক অশ্বারোহী 
বাহিনীতে তিনি অফিসার নিযুক্ত হন। দুর্ভাগ্যক্রমে এ 
বৎসরই চাচিলের পিতা Mr. Randolph Churchill-aর 
মৃত্যু হয়, এবং তিনি পিতার উপদেশ ও সাহচর্য হইতে 
চিরতরে বঞ্চিত হইলেন । চাচিলকে শিক্ষানবিশরূপে কঠোর 
পরিশ্রম ও ব্যায়াম করিতে হইত। ঘন্টার পর ঘণ্টা অশ্বপৃষ্ঠে 
নানারূপ কসরৎ অভ্যাস করা ছিল তাহার দৈনন্দিন কার্য। 
অনেক সময় ঘোড়া হইতে নীচে পড়িয়া যাইতেন এবং 
সঙ্গীরা চোখ টেপাটেপি ও হাসাহাসিও করিত, কিন্তু চাঁচিল 
সর্বদাই যথাসম্ভব: পদোচিত গান্তীর্য বজায় রাখিতেন। 
মোট কথা, সামরিক জীবনের জ'কজমক ও সাহসিকতা 
চিরকালই চাঁচিলের মনকে খুব আকৃষ্ট করিত। সৈনিক 
জীবনের মধ্যেই তিনি তাহার বৃহত্তর জীবনের গৌরব ও 
আনন্দলাভ করিবার স্থযোগ পাইয়াছিলেন এবং পরবর্তী 
কালে সামরিক ক্ষেত্রেই তিনি অসীম ছুঃসাহসিকতা দেখাইয়া 
খ্যাতিলাভ করেন। পুরা একবৎদর শিক্ষানবিশির পর 
১৮৯৬ খ্রীষ্টাব্দে ফোর্থ হুসার দলের ভারতবর্ষে যাওয়ার কথা 
স্থির হয়। সেই স্থযোগে চাচিলও প্রথম এদেশে আসেন। 
যাত্রার পূর্বে এই দলের অফিদারগণকে নিজেদের সাংসারিক 

কাজকর্ম গুছাইয়া লইবার জন্য বেশ কিছুদিনের ছুটি 
দেওয়া, হয়। এই সময়েই চার্চিল লগুনের সামাজিক 
জীবনের সহিত ঘনিষ্ঠভাবে পরিচিত হওয়ার সুযোগ পান। 
এই সময়েই তিনি পুরা ছয় মাসকাল হালিং অথবা 
রেনেলাতে পোলো (2০1০) খেলায় ও অন্যান্য বিচিত্র 
আমোদ-প্রমৌদে অতিবাহিত করেন। সেই সময়ের একটি 
ভারী মজার ঘটনা ভার আত্মজীবনীতে উল্লিখিত আছে। 
তৎকালীন প্রিন্স অব্‌ ওয়েলসের (পরে যিনি সম্রাট 
সপ্তম এডোয়ার্ড নামে পরিচিত হন) সম্মানার্থ এক গ্রীতি- 
সম্মেলনে চার্চিলের নিমন্ত্রণ হয়। একজন জুনিয়ার সেকেণ্ড 
লেফটেনান্টের পক্ষে এইরূপ নিমন্ত্িত হওয়া খুবই সম্মানের 
বিষয়। চার্চিল ঠিক করিলেন যে, যথা নির্ধারিত সময় সাড়ে 
আটটায় তিনি সেখানে উপস্থিত হইবেন । মনে মনে এইরূপ 
স্থির করিয়া সওয়! সাতটার গাড়িতে রওনা হুইলেন। কিন্তু 
অপ্রত্যাশিতভাবে সেদিনই এঁ গাড়িটা হইল আধঘন্টা লেট। 
যখন সম্মেলনে গিয়ে পৌছিলেন তখন সাড়ে আটটা বাজিয়া 
আরও কুড়ি মিনিট সময় অতিবাহিত হইয়া শিয়াছে। প্রিন্স 
অব্‌ ওয়েলস্‌ তাহার চিরাভ্যাস মত ঠিক সময়েই আসিয়া 
উপস্থিত হইয়াছেন । ওদিকে পার্টির আয়োজন সব ঠিক- . 
ঠাক। নিমন্ত্রিত ব্যক্তি তেরজন উপস্থিত। এখন চাচিল 
আসিলেই হয়। ইংরাজ জাতির সংস্কার তের সংখ্যাটি 
অমঙ্গলমুচক। যুবরাজ স্বয়ং এই সংস্কার মানিয়া চলিতেন__ 

তিনি কিছুতেই তেরজনকে লইয়া পার্ট শুরু হইতে দিলেন 
না। অগত্যা সবাই ঘরের বারান্দায় দড়াইয়া চাচিলের 
জন্য অপেক্ষা করিতে লাখিলেন। এমন সময় হাফাইতে 
হাফাইতে চার্চিল আলিয়া উপস্থিত। তার বিব্রত ও 
অপ্রতিভ অবস্থা সহজেই অনুমেয়। যুবরাজ গম্ভীর স্বরে 
জিজ্ঞাদা করিলেন £ “Don’t they teach you to be 
punctual in your regiment, Winston ?”? যুক্তি- 
প্রদর্শন নিরর্থক ও বেয়াদবী। মৌনভাবে নতমস্তকে 
এই মৃদু তিরস্কার শোনা ভিন্ন গতি ছিল না। যাহা হউক, 
শীঘ্রই আবার যুবরাজের স্বচ্ছন্দ ও অমায়িক ব্যবহার ও হাস্ত- 
কৌতুকে অগ্রতিভ চার্চিলের মনের ভার লাঘব হইয়া গেল। 

ইতোমধ্যে ভারত-যাত্রার সব আয়োজন সম্পূর্ণ হইয়া 
আসিল। ১৮৯৬ গ্রীষ্টাব্দের এপ্রিল মাসে ফোর্থ হুদার 
দলের বারশত লোক সাদেম্পটন বন্দর হইতে ভারতাভিমুখে 
যাত্রা করিল এবং পুরা তেইশ দিন পর দুরচক্রবালে বোন্বাইয়ের 
সৌধচূড়াসমূহ জাহাজযাত্রিগণের দৃষ্টিপথে পতিত হইল। 
তীরভূমির কিছুদুরে জাহাজের নোঙর ফেলা হয়। তখন 
ছোট ছোট ডিঙ্গি নৌকা আসিয়া যাত্রিদের দলেদলে সেম্থন 
ডকে লইয়া যাইতে লাগিল। সমুদ্রের অবস্থা ছিল সেদিন 
বেশ অশান্ত,_ঢেউয়ের তাড়নায় ডিঙ্গিগুলি প্রবলভাবে 
আন্দোলিত হইতেছিল। এদিকে ডকের প্রন্তরনিমিত 
সি'ড়িগুলি ছিল যেমন খাড়া আর তেমনি পিচ্ছল। উঠানামার 
স্ববিধার জন্য পাথরের গায়ে মোটা মোটা লোহার আংটা 
আটকানো ছিল। ডিঙ্গিটা তীরভূমির নিকটবতাঁ হওয়ার 
সঙ্গে সঙ্গেই চার্চিল এরকম একটা আংটা ধরিয়া ফেলিলেন, 
কিন্তু পরক্ষণেই ঢেউয়ের প্রচণ্ড ধাক্কায় ডিঙ্গিটা বিপরীত 
দিকে ছিট্টকাইয়া সরিয়া যাওয়ায় তিনি যে হাত দিয়া লোহার 
আংটাটা ধরিয়াছিলেন সেই হাতে ও সেই দিককার কীধে 
অত্যন্ত গুরুতর হেঁচ্কা টান লাগে এবং কীধের 
হাড় সাময়িকভাবে স্থানচ্যুত হয়। এই আঘাতের ফল 

সারাজীবন তাকে ভুগিতে হইয়াছিল। সময় সময় অতি 
তুচ্ছ কারণেই-__যেমন পেটের নীচে হাত রাখিয়া শোয়া বা 
শেলফ হইতে বই লওয়া__সেই আহত স্কন্দের একটি হাড় 
স্থানচ্যুত হইয়া পড়িত। একবার পার্লামেন্টে বক্তৃতা দিবার 
সময় ছুই বাহু বিস্তার করিয়া একটা বিশেষ ভঙ্গী প্রকাশ 
করিতে গিয়! বিপদগ্রস্ত হইয়াছিলেন। কিন্তু চাচিলের মতে 
জগতের সবকিছু অমঙ্গলের মতো! এই দুর্ঘটনার মধ্যেও একটা 
ভাবী মঙ্গলের ইঙ্গিত প্রচ্ছন্ন ছিল। নতুবা Omdurman-এর 
যুদ্ধে এই দৈহিক অসামর্থঘ্য নিবন্ধন যদি তরবারির পরিবর্তে 
পিস্তল ব্যবহার না করিতেন তবে খুব সম্ভব সেইখানেই 
ভার জীবননাট্যের উপর শেষ যবনিকাপাত হইত । 

বোশ্বাইয়ে দিনকয়েক বিশ্রামের পর চাচিল সদলবলে 
মহীশুরের অন্তর্গত বাঙ্গালোরে প্রেরিত হইলেন । সেখানে তিন 
বন্ধুতে একত্র হইয়া একট! প্রকাণ্ড আস্তাবল-সমন্বিত বাংলো 
ভাড়া করিলেন। তারপর কতগুলি বাছাবাছা তেজী ঘোড়া 
ক্রয় করিলেন এবং এইখানেই চাচিলের প্রথম ভারতীয় 
প্রবাসজীবন শুরু হইল__পোলো! খেলার তীব্র উত্তেজনার 
মধ্য দিয়ে। চার্চিলদের দল ছয় সপ্তাহের মধ্যেই পোলো 
খেলায় এতদূর পারদশ্রিতা লাভ করিল যে, হায়দ্রাবাদের 
গোলকুণ্ডা টুর্ণামেন্টে তৎকালীন সর্বশ্রেষ্ঠ গোলকুণ্ডাদলকে 
হারাইয়া একেবারে সবাইকে তাক লাগাইয়া দিল। 
পোলে| খেলা ছাড়াও নানারূপ সামরিক প্যারেড, ডিল 

প্রভৃতি নিয়মিত অভ্যাস করিতে হইত। প্রত্যুষের পূর্বেই 
আব্ছা আবছা অন্ধকারে নাপিত আসিয়া গালে মুখে 
সাবানফেনা লাগাইয়া ক্ষোরকর্ম শেষ করিত, এবং ছয়টার সময় 
সমস্ত রেজিমেন্টের ডিল আরম্ভ হইত। দেড় ঘণ্টাকাল 
কঠোর পরিশ্রমের পর হইত স্নান ও প্রাতরাশ এবং আরও 
কিছু কাজের পর বেলা এগারটার বিশ্রামের অবকাশ পাওয়া 
যাইত। দেড়টার সময় লাঞ্চ সমাধা হইয়া গেলে 
বেলা পাঁচটা! পর্যন্ত দিবানিদ্রা বা পড়াশুনার স্থযোগ 
মিলিত। আবার বৈকাল পাঁচটার সময় পৌলোখেলার সাজ- 
সজ্জায় সমস্ত ব্যারাক সজীব ও চঞ্চল হইয়া উঠিত। এই 
সময়ে পোলোখেলাই ছিল চািলের প্রধান আনন্দ ও 
আকর্ষণ। প্রায় ঘণ্টা ছুই খেলার পর যখন থেলার মাঠের 
উপর সন্ধ্যার দীর্ঘ ছায়া ঘনাইয়া আসিত তখন বাংলোতে 
ফিরিয়া উষ্ণ. জলে ন্নানান্তে রাত্রি আটটায় ডিনারে উপস্থিত 
হুইতেন। ডিনারের সময় রেজিমেণ্টের নিজস্ব ব্যাণ্ড বাজিত। 
তারপর মুক্ত নির্মল আকাশের নীচে নিগ্ধ জ্যোৎস্সায় বসিয়া 
নিশ্চিন্তে ধূমপান ও বিশ্রাম । এগারটার সময় শব্যাগ্রহণের 
সাংকেতিক আদেশ জারি হইলে সমস্ত ব্যারাক সুযুপ্তিমগ্ন 
হইয়! পড়িত। ১৮৯৬ শ্রীন্টাব্দের শেষাশেষি চাচিলের যখন 
বাইশ বৎসর বয়ন সেই সময় তীহার মনে অধ্যয়ন-স্পুহা! 
জাগরিত হয়। পরিচিত বহু ব্যক্তি ও বন্ধু বাব অনেকেই 
এই বয়সে বিশ্ববিদ্যালয়ে বিস্তর লেখাপড়া শিখিয়াছেন = 

কিন্তু সে জন্য তাহার মনে কোনদিন বিন্দুমাত্রও ক্ষোভ 
হয় নাই, বরঞ্চ বিশ্ববিদ্যালয়ের ডিগ্রীধারী বন্ধুদের প্রতি 
তিনি বরাবরই একটা করুণামিশ্রিত অবজ্ঞীর ভাব পোষণ 
করিতেন। তিনি ভাবিতেন যে, হইতে পারে উহারা অনেক 
পুঁথিগত জ্ঞান অর্জন করিয়াছে, কিন্তু আমরা তাহা অপেক্ষা 
অনেক বড় ও দায়িত্বপুর্ণ কাজে নিযুক্ত আছি-__আমাদের 
উপরেই এই বিশাল ব্রিটিশ সাম্রাজ্য রক্ষার ভার ন্যস্ত আছে। 
এখানে একথা উল্লেখযোগ্য যে, ভূতপুর্ব ভারত সচিব মিঃ 
আমেরী স্কুলে চাচিলের সহাধ্যায়ী ছিলেন। আমেরী 
ছিলেন প্রতিভাবান্‌ ছাত্র। একদিন খেলাচ্ছলে চাচিল 
অপেক্ষাকৃত কৃশ, দুর্বল ও খর্বকায় সহাধ্যায়ীকে নদীর জলে 
ধাক্কা দিয়া ফেলিয়া দিয়েছিলেন। কেন বলা যায় না, কিন্তু 
চাচিলের মনে এই সময় পড়াশুনার প্রতি একটা! প্রবল ইচ্ছা 
জন্মে । ব্যারাক-জীবনের দীর্ঘ অলস মধ্যাহ্ৃগুলি যেন আর 
কাটিতে চাহিত না। অন্য দশজনের মতো দিবানিদ্রায় বা তাস 
খেলায় সময় অতিবাহিত করা ছিল চাঠিলের স্বভাববিরুদ্ধ। 
ইংলগ্ডে মাতার নিকট চিঠি লিখিয়া তিনি ধনবিজ্ঞান, দর্শন 
ও ইতিহাসের বহু গ্রন্থ আনাইলেন এবং পুরা দুইটি বৎসর 
অখণ্ড মনোযোগের সহিত নানাবিষয়ে বহু পড়াশুনা 
করিলেন। এইভাবেই চাচিলের অগাধ পাণ্ডিত্য ও জ্ঞানের 
গোড়াপত্তন হইল। 

ভারত প্রবাসের সব চাইতে উল্লেখযোগ্য ঘটনা! উত্তর- 
পশ্চিম সীমান্ত অভিষান। প্রকৃত যুদ্ধ জিনিসটা কিরূপ 
জানা এবং যুদ্ধক্ষেত্রে প্রত্যক্ষ অভিজ্ঞতা লাভ করা__ইহাই 
ছিল চার্চিলের সামরিকবৃি অবলম্বনের মূল উদ্দেশ্য । ঘটনার 
অব্যবহিত পূর্বে ১৮৯৭ খ্রীষ্টাব্দে তিনমাসের অবকাশ লইয়া 
তিনি ইংলণ্ডে ফিরিয়া গিয়াছিলেন। সেখানে থাকিতেই খবর 
পাইলেন যে, উত্তর-পশ্চিম সীমান্তের পাঠান উপজাতীয় দল 
বিদ্রোহী হইয়াছে এবং সেই বিদ্রোহ দমন করিবার জন্য 
স্যার বিগুন ব্রাডের নেতৃত্বে Malakand Field Force নামে 
এক বাহিনী হইয়াছে এবং শীপ্রই এই বাহিনী সীমান্ত 
অভিমুখে রওনা হইবে । স্যার বিগুন ব্লাড, চাঁচিল-পরিবারের 
পুরাতন বন্ধু, এবং সময়মতো প্রকৃত যুদ্ধে যোগদান করিবার 
স্থযোগ দিবেন বলিয়া চাচিলের নিকট পূর্ব হইতেই প্রতিশ্রুত 
ছিলেন। অতএব মুহূর্তমাত্র কালবিলম্ব না করিয়া স্যার 
বিগুনকে তার পূর্ব প্রতিশ্রুতি স্মরণ করাইয়া চাচিল টেলিগ্রাম 
করিয়া দিলেন এবং ঠিক পরবর্তী মেল জাহাজেই আবার 
ভারতাভিমুখে রওনা হইলেন। ফোর্থ হুদার বাহিনীর 
কর্তৃপক্ষ এবিষয়ে চাচিলকে কোনরূপ বাধা দেন নাই। 
বাঙ্গালোরে ফিরিয়াই তিনি নাওশেরা যাত্রার উদ্যোগ করিতে 
লাগিলেন। বাঙ্গালোর থেকে নাওশেরা ২০২৮ মাইল-- 

দীর্ঘ পাঁচদিন অপহ্থ গরমে প্রায় অর্ধদগ্ধ অবস্থায় গন্তব্য 
“ স্থানে গিয়া পহুছিলেন। রেলওয়ে স্টেশন হইতে স্যার 
বিগুন ব্রাডের শিবির চল্লিশ মাইল দুরে-_ঘোড়াটানা টা্গ'য় 
ঘৰ্মাক্ত, ক্লান্ত ও ধুলিধূসরিত অবস্থায় সন্ধ্যার কাছাকাছি দৈন্য 
শিবিরে গিয়া উপস্থিত হইলেন। দুইটা টাট. ঘোড়া ও 
অন্যান্য আবশ্যকীয় সাজসজ্জার উপকরণ কিছু কিছু কিনিতে 
হুইল। এই সব জিনিস শিবিরেই নীলামে বিক্রয় হয়__ 
যেসব অফিসার স্বৃত ব| নিহত হন তাহাদের তৈজসপান্র এই- 
ভাবে কিনিতে পাওয়া যায় । স্বৃত সহকর্মীদের ব্যবহৃত সাজ- 
পোশাক ব্যবহার করিতে প্রথম প্রথম চাচিলের মনে কোথায় 
যেন একট! সমবেদনাসূচক ব্যথা কাটার মতো খচ, করিয়া 
বিধিত। 

ভারতবর্ষে সমরাভিবান এক অপুর্ব অভিজ্ঞতা ! 
নৈলগিক দৃশ্যের নিত্যপরিবর্তনশীল বৈচিত্র্য এবং এদেশের 
নানা জাতীয় ও নান! প্রকৃতির লোকের সংসর্গ__জগতের 
কুত্রাপিও পাওয়া যায় না। সংকীর্ণ গিরিনংকটের মাথার 
উপরে রৌদ্রদগ্ধ ধূদর আকাশ, ছুই পার্শ্বে বিশাল ছুর্ভে্চ, 
ছুরারোহ পাথরের দেওয়াল, মধ্যে মধ্যে কোথাও সংকীর্ণ, 
কোথাও বা স্ফীতবক্ষ গলিত-তুষারপুন্ট তীব্রগতি পার্বত্য নদী । 
এই অপুর্ব নৈসগিক পরিবেশের মধ্যে বাদ করে এক 
অ্ুতজাতি__ক্রুর, দুর্ধর্ঘ, দুর্মদ, নিঃশঙ্ক, নির্মম । বৎসরের 
মধ্যে এক ফদল কাটার সময় ভিন্ন অন্য সবসময়ে এই সব 

সামান্ত উপজাতীয়েরা হয় গৃহযুদ্ধে না হয় বহিযু দ্ধে লিপ্ত 
থাকে। প্রত্যেকটি লোকই যোদ্ধা। উনবিংশ শতাব্দীর 
প্রারস্তে দুইটি নূতন জিনিস এই উপজাতিগুলির উপর এক 
নূতন প্রভাব বিস্তার করে__এক হইল বন্দুক ও রাইফেল 
আর অপরটি ব্রিটিশ সাম্রাজ্যের কঠোর শাসন। 

বন্দুক ও রাইফেল জিনিসটাকে এই দঙ্্যপ্রকৃতির 


'জাতিরা যে পরিমাণ সন্তষ্টচিতে গ্রহণ করিল__ব্রিটিশ 


শাসনের কঠোরতা ঠিক সেই বা ততোধিক পরিমাণেই উদ্দিক্ত 
করিল তাদের ক্রোধ ও বিরক্তি। রাইফেলের অশেষ গুণ 
ও স্থবিধা এই দস্থ্যরা! খুব তাড়াতাড়িই বুঝিতে পারিল এবং 
রাইফেল সংগ্রহের জন্য যে-কোন অসছুপায় অবলম্বন করিতে 
দ্বিধাবোধ করিল না। ভারতের সর্বত্র গোপনে রাইফেল 
বিক্রয়ের ব্যবসা অতি দ্রুত প্রসারলাভ করিল, এবং সঙ্গে সঙ্গে 
রাইফেল চুরিও অসম্ভব বাড়িয়া গেল। রাইফেলের সাহায্যে 
দেড় হাজার গজ দুর হইতে অলক্ষিতে শত্রুকে আঘাত করা 
যায়। দস্থ্যরা গিরিসংকট মধ্যবর্তী ব্রিটিশের নূতন যানবাহন 
চলাচলের পথের আশে-পাশে লুকাইয়৷ থাকিত এবং অতকিত 
আক্রমণ দ্বারা (5॥i০in৪) নির্দোষ পথিক ও বণিক 
সম্প্রদায়কে যৎপরোনাস্তি পরুদন্ত ও আতঙ্কিত করিয়া 
তুলিত। ইহা ছাড়া, এই দস্থ্দল স্থযোগ পাইলেই পাহাড় 
হইতে অবতরণ করিয়া পার্শ্ববতা গ্রাম, শহর ও জনপদের 
উপর অকথ্য উৎগীড়ন ও লুণ্ঠন চালাইত। ব্রিটিশ কর্তৃপক্ষ 

এই নিষ্ঠুর লুণ্ঠনকারিদের শায়েস্তা করিবার জন্য বদ্ধপরিকর 
হুইলেন। কাজেই সংঘর্ষ অনিবার্য হইয়া উঠিল। 

যাহা হউক যথানিদিষট সময়ে সীমান্ত অভিমুখে 
মালকান্দ, ফিল্ড ফোর্স বাহিনীর যাত্রা শুরু হইল। যাত্রা- 
পথের প্রথমেই পড়ে মামুন্দ উপত্যকার মুখ। এই 
উপত্যকা প্ৰস্থে প্রায় দশ মাইল এবং অনেকটা কড়াইয়ের 
(৪9০, ) আকারবিশিষ্ট । এই উপত্যকার অধিবাসী মামুন্দ 
উপজাতি অত্যন্ত দুর্ধর্ব। প্রথমেই স্থির হইল যে, এদের 
আগে কিছু বলা হইবে না। কিন্তু রাত্রিতে যখন এই 
উপত্যকার প্রবেশপথের অনতিদুরে ছাউনি ফেলা হইল» তখন 
শিবিরের আলোকমালায় আকৃষ্ট হইয়া মামুন্দ দলই প্রথম 
গুলিবর্ষণ আরম্ভ করে-_কয়েকজন সামান্য আঘাত পাওয়া 
ছাড়া আর কোন গুরুতর ক্ষতি ঘটিল না। স্যার বিগুন 
তাহার তীবুতে নিরুদ্বেগে নৈশভোজন সমাধা করিলেন । 
কিছুক্ষণের জন্য আলো নিভাইয়া দেওয়া হইল। সে রাত্রে 
এর বেশী আর কিছু ঘটে নাই। কিন্তু পরদিন আবার 
যাত্র। করিবার সঙ্গে সঙ্গেই উৎপাত শুরু হইল। প্রায় 
তিনঘণ্টা নিরবচ্ছিন্ন ভাবে দস্থ্যদল ব্রিটিশ সেনা-বাহিনীর 
উপর গুলিবর্ষণ করিতে লাগিল। প্রায় চল্িশজন লোক ও 
অনেকগুলি ভারবাহী পশু খোয়া গেল। এর প্রতিবিধান 
আবশ্যক । জেনারেল জেফ্রি সেকেণ ব্রিগেড নিয়ে মামুন্দ- 
দলকে দমন করিবার জন্য আদিষ্ট হইলেন। স্যার বিগুন 

চার্চিলকে ডাকিয়া বলিলেন, “যুদ্ধ দেখতে চাও, তাহলে 
জেফ্রির দলে জুটে পড়।” জেফ্রির অধীনে সর্বসাকুল্যে 
লোক ছিল বারশত-ক্ষুদ্র ক্ষুদ্র দলে বিভক্ত হইয়া এবং 
একটা পাখার মত (8515০) ব্যুহ রচনা করিয়া এই দৈন্য 
দল মাযুন্দ উপত্যকায় প্রবেশ করিল। চাচিল ছিলেন 
অশ্বপুষ্ঠে বাহিনীর মধ্যস্থলে। 

উপত্যকার ঠিক মধ্য দিয়া পাহাড়ের দিকে অগ্রসর 
হওয়ার সঙ্গে সঙ্গে দূরবীন দিয়া দেখা গেল যে পাহাড়ের চূড়ায় 
চূড়ায় দলে দলে বিভক্ত বহু লোকের সমাবেশ হইয়াছে। 
কিছুক্ষণ পরে উভয় দলই পরস্পরের দিকে লক্ষ্য করিয়া 
গুলি ছু'ড়িতে আরম্ভ করিল__কিন্তু দূরত্বের জন্য কারুরই 
বিশেষ কোন ক্ষতি হয় নাই। তারপর একদল শিখসৈন্যকে 
অগ্রসর হইয়া পাহাড়ের গায়ে অবস্থিত একটা মাটির ঘরের 
ছোট গ্রাম দখল করিতে আদেশ দেওয়া! হইল। চাচিল তার 
টাটট! একজন ভারতীয় সৈন্যের জিম্মায় রাখিয়া শিখদের 
সঙ্গে সঙ্গে অগ্রসর হইলেন। পর্বতের উপর হইতে 
দু’চারিটা গুলিবর্ষণ ছাড়া আর কোন উৎপাত হইল না। 
মনে হইতেছিল কোথাও যেন কোন শক্র নেই_ সর্বত্রই 
একটা গভীর নৈঃশব্য ও শান্তি । তখন বেলা প্রায় এগারোটা । 
শিখসৈন্যের ছোট দলটি তখন পাহাড়ের গায়ে অনেকদূর 
উঠিয়া গিয়াছে__হুঠাৎ চাচিলের মনে হইল_-এবং পিছনে 
তাকাইয়! দেখিলেন_-কই জেক্কির সৈন্যদলের কোন চিহ্নই 

তো নাই! এই কয়েক ঘণ্টামাত্র পূর্বে বারশত সৈন্য এই 
পথে উপত্যকায় প্রবেশ করিয়াছে__তাহারা গেল কোথায় ! 
এই বিশাল উপত্যকা যেন একটা বিরাট কুস্তীরের মতে 
জেক্কির গোটা বাহিনীটাকে বেমালুম গ্রাস করিয়া ফেলিয়াছে ! 
শীঘ্রই একটা অপ্রত্যাশিত রোমাঞ্চকর ঘটনা ঘটিবে এই 
রকম চার্টিলের মনে হইতে লাগিল। যখন এই ক্ষুদ্র দলটি 
গ্রামের ভিতর গিয়া ঢুকিল তখন দেখ! গেল গ্রামের ভিতর 
কেউ নাই-__সব পালাইয়াছে। চাচিল ও আরও নয় জন 
সৈন্য গ্রামটির প্রবেশ পথ আগলাইয়া রহিলেন__অন্যান্যেরা 
গ্রামের ভিতর টুকিলেন। এমন সময় ভারপ্রাপ্ত কর্ণেল 
হঠাৎ ফিরিয়া যাইতে হুকুম দিলেন_কর্ণেলের মনে 
হইতেছিল যে তার! যেন এক নিরবলম্ম দোদুল্যমান অবস্থায় 
শূন্যে অবস্থান করিতেছেন। কর্ণেলের ধারণাই ঠিক। 
চার্চিল ও তার সঙ্গী নয় জন সৈনিক পশ্চাদপসরণের পথ 
আগলাইয়া৷ থাকিলেন। বাকি অন্য সব গ্রামটির কিছু নীচে 
. একটা টিলার উপর গিয়া উঠিলেন। এইবার চাচিলদের 
প্রতি নামিয়া, আপিবার হুকুম হইল। সেই মুহুর্তেই যেন 
যাদুমন্ত্রের প্রভাবে সমস্ত পর্বতপ্রদেশ সহদা সজীব ও 
চঞ্চল হইয়া উঠিল। চুড়ায় চূড়ায় বহু অস্ত্রধারী দস্থ্যর মূর্তি 
দেখা গেল-_বন্দুকের শব্দ হইতে লাগিল । পাহাড়ের আড়াল 
হইতে অগ্নিবর্ধণ ও বিস্ফোরণ আরম্ভ হইল। অগ্রগামী দল 
দ্্যদের দ্বারা আক্রান্ত হুইলেন। চাচিল ও নয় জন 

কয়েক পদ অগ্রদর হওয়ার সঙ্গে সঙ্গেই গুলির আঘাতে তিন 
জন নিহত হইল। একজন ইংরাজ সৈনিক গুরুতররূপে 
আহত হইয়া চার্িলের ঠিক পার্শ্বেই ভূমিতে পড়িয়া রক্তাক্ত 
অবস্থায় যন্ত্রণায় আর্তনাদ করিতে লাগিলেন । একজন গুলি- 
বিদ্ধ হইয়া কুণ্ডলীর মতো মাটির উপর ছটফট করিতে 
লাগিল। এইসব আহতগণকে কিছুতেই পরিত্যাগ করিয়া 
যাওয়া যায় না__তাহা হইলে এই দক্থ্যদলের হাতে ইহাদের 
তিলে তিলে অকথ্য নিষ্ঠুরভাবে নিহত হইতে হইবে। 
যাহারা আহত হয় নাই তাহারাই এদের বহন করিয়া অগ্রপর 
হইতে লাগিল। এমন সময় ইংরাজ আ্যাড্জুটেন্ট 
(Adjutant) আরও কয়েকজন সৈন্য লইয়| ইহাদের 
সাহাধ্যার্থে অগ্রসর 'হইলেন। হঠাৎ গুলির আঘাতে 
আযাড্জুটেন্টও আহত হইলেন_চারজন শিখ তাঁকে বহন 
করিয়া যাইতে লাগিল। এমন সময় প্রায় ছয়জন পাঠান 
দস্থ্য এই বাহকদের তীব্রভাবে আক্রমণ করিল__বাহকের! 
আ্যাড্জুটেন্কে ফেলিয়াই উর্ধ্বশ্বাসে পালাইয়া গেল। তখন 
দন্থ্যদের দলপতি স্বয়ং হতভাগ্য আ্যাড্জুটেন্টের উপর 
লাফাইয়া পড়িয়া বার বার তরবারি দারা তাহার মুযুযু 
দেহটাকে আঘাত করিতে লাগিল। এই চরম সঙ্কট মুহুর্তে 
চার্টিল কোষবদ্ধ পিস্তল বাহির করিলেন এবং সেই দলপতির 
দিকে লক্ষ্য করিয়া গুলি ছুড়িলেন। কিন্তু কই? একবার, 
দুইবার, তিনবার পিস্তলের ঘোড় টিপিতেছেন, কিন্তু পিস্তল 

বিকল__গুলিবর্ষণ হইল না । আর একবার চেষ্টা করিলেন__ 
এইবার বোধ হয় পিস্তলের গুলিতে দঙ্য সরদার আহত 
হইল, এবং লোকট। দৌড়াইয়া৷ একটা প্রকাণ্ড পাথরের 
পিছনে গিয়া হুমড়ি খাইয়া পড়িল। 

এতক্ষণ পর্যন্ত উভয় পক্ষই অনবরত গুলিবর্ষণ 
করিতেছিল। এমন সময় দেখা গেল জেফ্কির বাহিনীর আর 
একদল এই দিকেই দ্রুত অগ্রদর হইতেছে । দক্্যদল 
প্রথমে একটু থমকিয়া দীড়াইল তারপর পুষ্ঠভঙ্গ দিয়া 
পালাইয়া গেল। বিপদ আপাততঃ শেষ হইল। জেঙ্রির 
দলের উপর আদেশ ছিল মামুন্দ উপজাতির গ্রামগুলিকে 
সম্পূর্ণভাবে ধ্বংস করিয়া দিবার। অতঃপর একটার পর 
একটা গ্রাম একেবারে উপত্যকার শেষ প্রান্ত পর্যন্ত উৎখাত 
করিয়া দেওয়া! হইল । ঘর বাড়ী ভাঙিয়া, শস্তভাগার পুড়াইয়া, 
পানীয় জলের কুপগুলি বুজাইয়া দিয়া এবং ছায়াশীতল বড় 
বড় গাছগুলি কাটিয়া এই দস্থ্যদলের দোরাত্ম্যের প্রতিশোধ 
লওয়া হইল। ছুই সপ্তাহের মধ্যেই সমস্ত উপত্যকা পর্যুদস্ত 
করিয়া ব্রিটিশ শাসনের সম্মান দৃঢ় প্রতিষ্ঠিত করা হইল। 
চার্টিলের খুব ইচ্ছা ছিল স্যার বিগুন ব্লাডের বাহিনীতেই 
স্থায়িভাবে থাকার, কিন্তু স্বীয় ফোর্থ হুদার দলের নায়কের 
আপন্তিতে তাহ| হইয়া উঠিল না। অগত্য। সীমান্ত অভিযান 
শেষ হওয়ার সঙ্গে সঙ্গেই তাহাকে বাঙ্গালোরে ফিরিয়া! গিয়া 
নিজ বাহিনীতে যোগদান করিতে হইল। 

সীমান্ত অভিযানে যোগদান করিবার সবয় তাহার মাতার 
চেষ্টায় চার্চিল লগুুনের ডেইলি টেলিগ্রাফ পত্রিকার সংবাদ- 
দাতা নিযুক্ত হইয়াছিলেন, এবং তাঁহার প্রেরিত চিঠিপত্র 
ডেইলি টেলিগ্রাফের পাঠকপমাজে তথা ইংলণ্ডের জন- 
সাধারণের কাছে বিশেষ সমাদর লাভ করিয়াছিল । বার্গালোরে 
প্রত্যাবর্তন করিয়া এইবার তিনি সেই চিঠিগুলকে 
পুস্তকাকারে প্রকাশিত করিতে মনস্থ করিলেন। তাহার 
মাতার উদ্যোগেই তাহার প্রথম পুস্তক “The Malakand 
Field Force” লণ্ডনে প্রকাশিত হয়। পাঠক ও সমালোচক 
মহলে চার্িলের এই প্রথম সাহিত্যিক অবদান বিশেষ প্রশংসা 
ও সমাদর লাভ করে। যে চার্চিল স্কুলে কোনে! কালেই 
ভাল ছাত্র বলিয়া গণ্য হইতে পারেন নাই এবং যাহার 
রচনা কোনোদিনই “অতিসাধারণ”, “মন্দ” বা “অতি মন্দ” 
ছাড়া অন্যরূপ বিবেচিত হইত না তাহার পক্ষে এই সম্মান 
যেমন অপ্রত্যাশিত তেমনি আশাপ্রদ। 

ভারত সীমান্তের গোলযোগ চূড়ান্তভাবে নিষ্পন্তি 
হওয়ার পূর্বেই মধ্য আফ্রিকার মরু অঞ্চলে এক বিষম 
উৎপাত প্রধূমিত হইয়া উঠিল। মিশরের দক্ষিণে বিশাল 
সান রাজ্য । উনবিংশ শতাব্দীর শেষার্ধে সুদান অঞ্চলে 
ব্রিটিশ সাম্রাজ্যের স্বার্থ নানাভাবেই খর্ব হইতেছিল। 
মাধী নামধেয় এক দরবেশ নিজেকে আল্লার দ্বিতীয় নবা 
বলিয়া প্রচার করে এবং সমগ্র সুদানে এক অখণ্ড ইস্লামরাজ্য 
স্থাপনে প্রয়াস পায়। মিশর ইংরাজের করতলগত। ছুই 
রাজ্যের সীমান্তে গণ্ডগোল ও ছোটখাট সংঘর্ষ প্রায়ই লাগিয়া 
থাকিত। তাছাড়া সুদানের বিস্তৃত কার্পান ক্ষেত্রেও 
ইংরাজের বিশেষ দরকার । ১৮৮৫ খ্ুস্টাব্দে এই সকল খণ্ড 
খণ্ড সংঘর্ষের এক অতি শোচনীয় পরিসমাপ্তি ঘটে । সেনা- 
পতি গৰ্ডন খারটুম শহরে অবরুদ্ধ হইয়া মাধী কর্তৃক অতি 
নির্মম ভাবে নিহত হন। এই মর্মন্তদ সংবাদে ইংলণ্ডের 
জনসাধারণ বিচলিত ও ক্ষিপ্তপ্রায় হইয়া উঠে। তৎকালান 
প্রধান মন্ত্রী লর্ড সেলিস্বেরী ও তদায় মন্ত্রিসভা মাধী বিদ্রোহ 
দমনে বদ্ধপরিকর হুন। এবং লর্ড কিচেনারকে কুড়ি 
হাজার সৈন্যের নেতৃত্বে নিযুক্ত করিয়| __মাধী বিন্রোহ-দমনে 
প্রেরণ করা হয়। নীল নদের প্রাথমিক যুদ্ধে দরবেশের 
দল পরাজিত হয়। কিন্তু সুদান রাজ্যের মধ্যস্থলে এবং 

মিশর সীমান্ত হইতে প্রায় দুইশত মাইল দুরে অবস্থিত মাধীর 
রাজধানী ওমদারমান শহর । ইহাই মাধীর শক্তিকেন্দ্র । সুতরাং 
ওমদাঁরমান জয় ও মাহীর সমস্ত দৈন্যদলকে পরাভূত করা 
ছাড়া গত্যন্তর ছিল না। এই উদ্দেশ্যে লর্ড কিচেনারের 
নেতৃত্বে Sudan Regiment গঠিত হইল, এবং চাচিল 
অনেক তদ্ির করিয়া! এই দলে যোগদান করার অনুমতি লাভ 
করিলেন। কিচেনারের বাহিনী কায়রো হইতে রওনা হয়। 
কিছু স্থলপথে, কিছু জলপথে এবং কিছু রেল যৌগে_-এই 
ভাবে প্রায় তেইশ দিনে বহু মরুপ্রান্তর অতিক্রম করিয়। 
ওমদারমানের উত্তরে প্রায় আঠার মাইল দূরবর্তী একস্থানে 
এই বিরাট দৈন্যবাহিনী আসিয়া উপস্থিত হইল। তৎকালীন 
যুদ্ধ ও বর্তমানের যুদ্ধ বিগ্রহ এ ছুইয়ের ভিতর আকাশ-পাতাল 
তফাৎ । তখনকার দিনে যুদ্ধ ছিল অনেকটা ব্যক্তিগত শৌর্ধ- 
বীর্য প্রকাশের স্থুযোগক্ষেত্র। যুদ্ধ ব্যাপারটা এখনকার 
দিনের মতো এতো! ব্যাপক যাল্ত্িক নিষ্ঠুরতার অভিব্যক্তিরূপে 
পরিগণিত হয় নাই। যুদ্ধের মধ্যেও একট! রোমাঞ্চকর 
উল্লাস ও সাহদিকতার স্থান ছিল । যুদ্ধের রোমাঞ্চকর অভিজ্ঞতা 
লাভের আশায় উন্মুখ হয়েই চাচিল এই বাহিনীতে স্বেচ্ছায় 
যোগদান করিয়াছিলেন, এবং তাহার ভাগ্যে সেই অভিজ্ঞতা- 
লাভও হইয়াছিল প্রচুর। লা সেপ্টেম্বর কিচেনার- 
বাহিনী ওমদারমান অভিমুখে অগ্রসর হইতে লাগিল। 
শীস্রই সুদুর দক্ষিণ দিক্চক্রবালের প্রীন্তমীমায় মধ্যাহ্ন তেজো- 


২৫ 


রাষ্ট্রনায়ক চার্চিল 


দীপ্ত মরুমায়ার আভাসে চকিতের মতো শাদা শাদা কী যেন 
দৃষ্টিগোচর হইল। একটা বালুর ঢিপির উপর আরোহণ 
করিতেই দেখা গেল যে ঠিক সামনেই অগ্রগাগী Pato] 
বাহিনী দ্বাড়াইয়| কী যেন লক্ষ্য করিতেছে। শীস্্ই শত্রুর 
সংবাদ পাওয়া গেল। কিচেনার-বাহিনী সেইখানেই 
সেদিনকার মতো শিবির স্থাপন করিল। ১লা সেপ্টেম্বর 
কৌন যুদ্ধ হইল না। পরদিন প্রত্যুষেই দেখা গেল সম্মুখের 
একটা বালুর পাহাড়ের অন্তরালে মাহী বাহিনী__সংখ্যায় 
বাট হাজার__সেই পাহাড়ের সানুদেশ অতিক্রম করিয়া 
কিচেনার-বাহিনীর অভিমুখে অগ্রসর হইতেছে। কিছুদূর 
অগ্রদর হইবার পর উভয় দলই পরস্পরের সম্মুখীন হইয়া 
আসন বটিকার পূর্ব মুহূর্তের মতো কিছুক্ষণ স্তব্ধ ও স্তম্ভিত 
ভাবে দ্বাড়াইল। এই আগন্ন সংঘর্ষ ঘেন প্রাচীন ও বর্তমানের 
মধ্যে এক চরম ছন্ব। মধ্যযুগীয় বর্বরতা যেন আধুনিক 
বৈজ্ঞানিক কৌশলের সহিত বল পরীক্ষায় আগুয়ান। 
একদিকে বর্বর, নিষ্ঠুর ও ধর্মান্ধ মাধী-দরবেশ, অপর দিকে 
উনবিংশ শতাব্দীর বৈজ্ঞানিক অস্ত্রশস্ত্র হুড্জিত ও আধুনিক 
প্রথায় শিক্ষিত লর্ড কিচেনারের দুর্ধৰ্ঘ বাহিনী। এই ছন্দের 
কলাফলও গভীর কৌতুহলোদীপক। বর্শাধারী শত্রুদল বর্ষার 
প্লাবনের মতো দুর্বার বেগে প্রথমে কিচেনার-বাহিনীকে 
আক্রমণ করে কিন্তু রাইফেলের গুলিবর্ষণে আক্রমণকারি- 
দল পরুদস্ত হয় এবং প্রায় ছয় হাজার হতাহত হইলে রণে 

ভঙ্গ দিয়া পশ্চ'দপসরণ করিতে বাধ্য হয়। দরবেশ সৈন্যদলে 
প্রায় কুড়ি হাঙ্গার রাইফেলধারী যোদ্ধাও ছিল। বর্শাধারী 
দলের প্রাথমিক আক্রমণ ব্যর্থ হওয়ার পর রাইফেলধারী 
সৈন্যদল মাটিতে ওৎ পাতিয়া! বসিয়া কিচেনার-বাহিনীর উপর 
গুলিবর্ষণ শুরু করিল। অল্প কিছুক্ষণের মধ্যেই কিচেনার- 
বাহিনীর প্রায় দুশ জন সৈন্য নিহত হয়। দরবেশের প্রথম 
আক্রমণ সম্পূর্ণ ব্যর্থ হইয়াছে ভাবিয়া এবং ওম্দারমান খুব 
নিকটবর্তী দেখিয়া কিচেনার এখন সমস্ত বাহিনীকে ঘুরাইয়া 
দরবেশ দলের দক্ষিণ পার্শ্ব দিয়া শহরাভিমুখে অগ্রসর হইতে 
আদেশ দিলেন। কিন্তু প্রায় পনর হাজার সৈন্যগঠিত 
দরবেশ দলের বাম পার্থ তখনও সম্পূর্ণ অক্ষত অবস্থায় 
আক্রমণের স্থযোগ অপেক্ষা করিতেছিল। এইবার তাহারা 
কিচেনারের স্থদানী বাহিনীর পশ্চাদ্ভাগে অমিতবিক্রমে 
ঝাঁপাইয়া পড়িল। প্রথম আক্রমণ হইতে বহুগুণে তীব্রতর 
এই দ্বিতীয় আক্রমণ প্রতিরোধ করিতে বেশ বেগ পাইতে 
হইয়াছিল। কিন্তু শেষটায় বহু সংখ্যক লোক হতাহত 
হওয়ার পর মধ্যযুগীয় যুদ্ধপরা ক্রম আধুনিক অস্ত্রবলের নিকট 
সম্পূর্ণরূপে পরাভূত হইল। দরবেণীয় সৈন্যের ম্বৃতদেহে 
আচ্ছাদিত সমগ্র রণক্ষেত্র সে এক ভীষণ দৃশ্যের সথষ্টি করিল । 
দরবেশের অবশিষ্ট সৈন্য মরীচিকা-বিভ্রমের মতোই সেই 
ধূ-ধূ বালুময় প্রান্তরের দিকে দিকে বিক্ষিপ্ত হইয়া পলকে 


অদৃশ্য হইয়া গেল। 

চাচিল নিজে ছিলেন অশ্বারোহী দলে । এইবার হুকুম 
হইল “টিলার উপর ওঠ এবং সম্মুখে আরও কতো এবং 
কোথায় শত্র-সৈন্য আছে__তাহাই পর্যবেক্ষণ কর।” 
হুরুমমতো অশ্বারোহী দল দ্রুতগতিতে টিলা অতিক্রম 
করিল, কিন্তু সম্মুখে শক্র সৈন্য কোথায় ! হঠাৎ ধাবমান 
অশ্বারোহী দলের কিয়দুরেই প্রায় দেড়শত শত্রুর দেখা 
মিলিল। সেই শক্রুদলও তৎক্ষণাৎ গুলিবৰ্ষণ আরম্ভ করিয়া 
দিল। এদিকে বিউগল ধ্বনিসক্কেতে অশ্বারোহী দলকে শক্র- 
আক্রমণ করিবার হুকুম দেওয়া হইল। চাচিল ছিলেন এক 
হস্ত আরবীয় অশ্বপৃষ্ঠে, হাতে উন্ম,্ত তরবারি। স্বন্ধ 
দেশের বদ্ধণী-হাড়টি যে কোন মুহূর্তেই বিকল হইতে পারে 
এই আশঙ্কায় প্রথমেই তিনি অসি কোববদধ করিলেন এবং 
খাপ হতে পিস্তল খুলিয়া লইলেন। ধাবমান ঘোড়ার পিঠে 
বসিয়া এইটুকু কাজ শেষ করিতেই বেশ খানিক সময় 
লাগিল-__ততক্ষণ আর ডাইনে বাঁয়ে তাকাইয়া দেখিবার 
অবসর ছিল না। গুলিভরা পিস্তল হাতে লইয়া এদিক ওদিক 
তাকাইতে প্রথমেই চোখে পড়িল যে, তিনি এমন স্থানে 
আগিরা পড়িয়াছেন যেখানে তীর চারদিকেই শক্র-__কিন্তু কই 
তাহার নিজ সৈন্যদল কোথায় ! মাধীদৈন্য বেপরোয়াভাবে 
গুলিবর্ষণ করিতেছে__বারুদের ধোঁয়ায় ও গন্ধে আকাশ 
আচ্ছন্ন। কিন্তু প্রতি মুহুর্তেই তিনি অনুভব করিতেছিলেন 
যে তিনি এখনও আহত হন নাই। সম্মুখে দশ গজেরও 

কম দুরে ছুটি কালোমুতি অসি হস্তে তাহার দিকে অগ্রপর . 
হইল, কিন্তু চার্চিলের অব্যর্থ পিস্তলের গুলিতে দুজনেই 
ভূপাতিত হইল । ইতোমধ্যে চার্চিলের দলভুক্ত অশ্বারোহীরাও 

শত্রর উপর আসিয়া পড়িয়াছে। তুমুল যুদ্ধ চলিতে 
লাগিল। হঠাৎ চার্চিলের ঠিক সম্মুখেই যেন মাটির ভিতর 
হইতে বাহির হইয়! একটা বিরাটকায় কালোমুতি তরবারি 
হাতে চাঁচিলকে আক্রমণ করিল। চচ্ষুর পলকে ঘোড়াটাকে 
ঘুরাইয়া লইয়া চার্চিল দেই আক্রমণ ব্যর্থ করিলেন এবং 
পিস্তলের গুলিতে সেই ব্যক্তির দফাও ঠাণ্ডা করিলেন। 

এই তাঁহার প্রথম নিজ হাতে শত্রুর প্রাণদংহার_ 
গর্ববোধ ও তীব্র উল্লাস তাহার সারা দেহে একটা অবর্ণনীয় 
উত্তেজনা ও চাঞ্চল্যের স্থষ্টি করিল। কিন্তু তাহা মুহুর্তের 

জন্য। আরও কিছুলময় হাতাহাতি মুখোমুখী যুদ্ধ চলিল। 

কিন্তু ক্রমেই দরবেশীদল হতবল ও ছিন্ন ভিন্ন হইয়া শেষে 
পৃষ্ঠপ্রদর্শন করিল। কিচেনার দলও সমুহ ক্ষতিগ্রস্ত হইয়াছিল 

কিন্তু যুদ্ধক্ষেত্ৰ তাহাদেরই করতলগত হইল,__ইংরাজ 

বাহিনীই জয়লাভ করিল। দরবেশীয় বাহিনী সম্পূর্ণ বিধ্বস্ত 
হওয়ার পর কিচেনার অনায়াসেই ওমদারমান দখল করিয়া 

লইলেন। চিরতরে মাধী-বিদ্রোহ দমন হইল, এবং 
স্থদানরাজ্য ইংরেজের কুক্ষিগত হইল। 

অতঃপর চার্চিল ছুটি লইলেন এবং ডিক্‌ মলিনিউ নামক 
একজন আহত অফিসারের সঙ্গে কায়রো হইতে ইংল্যাণ্ড 

অভিমুখে রওনা হইলেন। ডিকের ডান হাতের কজীতে 
একবার একটা তরবারির কোপ লাখিয়াছিল। একদিন 
জাহাজের ডেকে বসিয়া চার্চিল ও ডিক্‌ গল্পসল্প করিতেছিলেন 
এমন সময় জাহাজের আইরিশ ডাক্তার আসিলেন ডিকের 
আহত স্থান পরিচর্যা করিবার জন্য । ডিকের ঘায়ের মুখ 
সেলাই করার জন্য এক খণ্ড তাজা চামড়া চাই, তাই চাচিলের 
দিকে তাকিয়ে স্পষ্ট, গম্ভীর ও রুক্ষ স্বরে সেই আইরিশ 
ডাক্তার চাচিলকে লক্ষ্য করিয়া বলিলেন £ ৭01] have to 
take it of you” অব্যাহতি ছিল না। ক্ষুর দিয়া 
চাচিলের হাতের উপর হইতে মাপমত একটুকরা "চামড়া 
কাটিতে কাটিতে ডাক্তার আবার বলিলেন 8 “Ye’ve heard 
of a man being flayed alive? Well this is what 
it feels like.” চামড়া কাটিয়া লইবার সময় চাচিলের যে 
সখের কোন অনুভূতি হয় নি সেকথা বলাই বাহুল্য । যাহা 
হউক বন্ধু ডিকের হাতে সেই চামড়া খণ্ডের অস্তিত্ব 
আর চাচিলের হাতে একট চক্রাকার দাগ সেই ঘটনার 
স্মারকচিহৃরূপে শেষ অবধি বিদ্যমান ছিল। 

লণ্ডনে ফিরিয়া প্রথমেই চার্চিলের বিবেচনার বিষয় 
হইল যে, এই সামরিক বৃত্তি সাংসারিক ও আর্থিক দিক 
দিয়া তাহার পক্ষে কতদুর লাভজনক হইয়াছে। সৈন্যদলে 
অফিসার হিসাবে যে বেতন তিনি পাইতেন তাহা দিয়া 
নিজের পোশাক ও ঘোড়া রাখার খরচই কুলাইত না। 

সুদানের যুদ্ধ 
বৎসরের পর বৎসর দেনার পরিমাণ বাড়িয়াই চলিয়াছিল। 
তিন বৎসরের সৈনিক বৃত্তিতে যে টাকা রোজগার হইয়াছে 
তার পাঁচগুণ হইয়াছে ডেইলি টেলিগ্রাফের সংবাদদাতা 
হিসাবে । তাই সবদিক বিবেচনা করিয়া ভারত-প্রবাসের 
মেয়াদ শেষ হওয়ার সঙ্গে সঙ্গেই তিনি সৈন্যদল ত্যাগ করার 
সিদ্ধান্ত গ্রহণ করিলেন। 

দক্ষিণ আফ্রিকায় 


বহুপুরুানুক্রমে ওলন্দাজগণ (Duh) দক্ষিণ 
আফ্রিকা অঞ্চলে বহুবিস্তৃত উপনিবেশ স্থাপন করিয়া বসবাদ 
করিতেছিল। এই ওলন্দাজ ওপনিবেশিকগণই ইতিহাসে 
বুয়ার (8০৪: ) নামে পরিচিত। উনবিংশ শতাব্দীর শেষ 
দশমাংশে দক্ষিণ আফ্রিকায় ব্রিটিশ ও বুয়ার স্বার্থে নানাকারণে 
সংঘর্ষ উপস্থিত হইল। দক্ষিণ আফ্রিকার পশ্চিম ও 
দক্ষিণ উপকূল অর্থাৎ কেপ, কলোনি ও নাটাল রাজ্য 
ব্রিটিশের অধীন। আর সমুদ্রোপকুল হইতে দুরে মহাদেশের 
অভ্যন্তরে ছিল বুয়ারদের সাধারণতন্ত্র ( Republic ) 
ট্রান্্ভাল রাজ্য অবস্থিত । এতোদিন পর্যন্ত বুয়ারগণ এই 


নির্জন অরণ্যপ্রান্তরে নিরুদ্ধেগ মেষপালকের জীবনযাপনেই 


অশ্যস্ত ছিল। কিন্তু এই অঞ্চলে আকন্মিক স্বর্থথনি আবিষ্কৃত 
হওয়ার সঙ্গে সঙ্গে তাহাদের জীবনধারণ প্রণালীর আমূল 
পরিবর্তন দেখা দিল। ক্রমে ্রান্স্ভালের শহর 
জোহানূদূরুর্গে দলে দলে বহুভাষাভাষী স্বর্ণলোভী বিদেশী 
ব্যবদায়ারা আনিয়া বদবাস কারতে লাগিল। এবং স্থযোগ 
বুঝিয়া বুয়ার কর্তৃপক্ষ নানারপ কর বৃদ্ধি দ্বার 
রাজন্ব বাড়াইতে প্রয়াদ পাইলেন। বুয়ারদের শাসন- 

দক্ষিণ আফ্রিকায় 


তন্্রও ছিল অনেকটা প্রাচীন ধরনের ও নানা ক্রিপূর্ণ 
সংখ্যায় ইংরাজ বণিকরাই ছিল বেশী__বুয়ারেরা ইহাদের 
বিদেশী (০॥০৭৭nder) বলে অভিহিত করিত। শাসন- 
তন্ত্রের স্বেচ্ছাচারিতা ও ক্রমবর্ধমান ক্রভারের বিরুদ্ধে 
ইংরাজ বণিক সম্প্রদায়ের মনে বহুদিন হইতেই অসন্তোষ 
পুঞ্জীভূত হইয়া উঠিতেছিল। এইবার ইহারা প্রিটোরিয়া 
গভর্নমেন্টের নিকট রাজ্যের ব্যবস্থাপক পরিষদে 
প্রতিনিধিত্ব দাবী করিলেন। বলা বাহুল্য, প্রিটোরিয়া 
সরকার সে দাবী সরাসরি অগ্রাহ্য করিয়া বিদেশীদের 
উপর প্রত্যক্ষ ও পরোক্ষে নানারপ কঠোর ব্যবস্থা 
অবলম্বন করিলেন। ট্রান্দ্‌ভালে বুয়ার বাহিনীর সংখ্য! 
ছিল ষাট হাজার। সৈন্যসংখ্যা বুদ্ধি করা হইল, এবং 
জার্মানী ও হল্যাণ্ড হইতে অবাধে নানা অস্ত্রশান্্ে 
আমদানী চলিতে লাগিল। ব্যাপার দেখিয়া ব্রিটিশ 
কর্তৃপক্ষ নিশ্চেউ রহিলেন না । নাটাল ও কেপকলোনির 
ধাটিগুলির শক্তি বৃদ্ধি করা হইল। ক্রমশঃ ছুই পক্ষই যেন 
একটা আদন্ন ও অনিবার্য সংঘর্ষের জন্য প্রস্তুত হইতে 
লাগিল। এমন সময় অত্যন্ত অপ্রত্যাশিত ভাবে ১৮৯৯ 
গুটাবের অক্টোবর মাসে বুয়ার গভর্নমেন্ট ব্রিটিশ কতৃপিক্ষকে 
এই মর্মে তিন দিনের মেয়াদে এক চরমপত্র দিলেন যে, 
যে অবিলন্বে ট্রান্সৃভাল সীমান্তের সমিকটস্থ যাবতীয় সৈন্য 
সমাবেশ অপদারণ করিতে হইবে, এবং নাটাল ও কেপ- 

রাষ্ট্রনায়ক চার্চিল 


কলোনিস্থ খবাটিগুলিকে আংশিক নিরস্ত্র করিতে হইবে। 
বুয়ার বাহিনী বিদ্যুৎগতিতে কেপকলোনি ও নাটাল অভিমুখে 
অগ্রনর হইতে লাগিল। বুয়ারদের যুদ্ধ ঘোষণার অব্যবহিত 
পরেই চাচিল “মর্ণিংপোষ্$” সংবাদপত্রের সংবাদদাতা 
নিযুক্ত হইয়া “ডানাট্টার ক্যাস্ল” নামক জাহাজে দক্ষিণ 
আফ্রিকার অকুন্ছলের দিকে রওনা হইলেন। ১১ই অক্টোবর 
সাদেম্পটন্‌ বন্দর হইতে জাহাজ ছাড়িল। চার্চিল ছাড়া 
ব্রিটিশ বাহিনীর নবনিযুক্ত প্রধান সেনাপতি স্যার রেডভার্স 
বুলার স্বয়ং সদলবলে সেই জাহাজেই ছিলেন। পনর দিন 
পর এক অন্ধকার রাত্রে টেবল্‌ উপদাগরে জাহাজ নোঙর 
ফেলিল। 

অনতিদূরেই কেপটাউনের আলোকমালা দেখা 
যাইতেছিল। দলে দলে লঞ্চ ও নৌকায় শহরের কর্তৃপক্ষ 
জাহাজে আপিয়া উপস্থিত হইলেন। তাহাদের মুখের 
কথায় স্পন্টই বুঝা গেল যে যুদ্ধের প্রাথমিক অবস্থায় ব্রিটিশ 
বাহিনী মোটেই স্থবিধা করিয়া উঠিতে পারিতেছে না। 
একজন সেনাপতিদহ বহু ব্রিটিশ সৈন্য নিহত হইয়াছে, 
এবং প্রায় বার শত সৈন্য আত্মসমর্পন করিতে বাধ্য হইয়াছে, 
এমনকি কেপকলোনির বুয়ার প্রজাসম্প্রদায়ের মধ্যেও 
বিদ্রোহের আভাস দেখা দিয়াছে. স্যার রেডভার্স বুলার 
তাহার সমগ্র বাহিনীর সকল ব্যবস্থা ঠিকঠাক করিয়া বুয়ারদের 
বিরুদ্ধে এক শেষ প্রচণ্ড অভিযান চালনা করিবার পূর্বে 

প্রস্তুত হইবার জন্য প্রায় মাস খানেক সময় লইলেন। 
ইতোমধ্যে খণ্ড খণ্ড সংঘর্ষ চলিতেই থাকিল এবং চাচিলও 
এই স্থযোগে নূতন মহাদেশটাকে একবার ঘুরিয়া দেখিয়া 
আসিবার লোভ সংবরণ করিতে পারিলেন না। 


হ্‌ 
সাঁজোয় ট্রেন যুদ্ধ 

প্রথমেই তিনি কেপকলোনি হইতে রেলযোগে প্রায় 
সাতশত মাইল দূরে পোর্ট এলিজাবেথ নামক স্থানে 
পৌঁছিলেন, এবং সেখান হইতে জাহাজে ডার্বান বন্দর 
অবধি গিয়া উপস্থিত হইলেন। চাঁিলের মতলব ছিল 
ডার্বান হইতে লেডিস্মিথ, নামক স্থান পর্যন্ত যাওয়া । কিন্তু 
তাহা আর হইয়া উঠিল না। এক্টকোর্ট নামক ছোট্ট একটি 
শহরের পরেই ট্রেন চলাচল একেবারে বন্ধ হইয়া গিয়াছে। 
ুয়ারেরা এফ্টকোর্টের সীমানা পর্যন্ত সমস্ত দেশ দখল করিয়া 
লইয়াছে। যে অল্পসংখ্যক সৈন্যসামন্ত সেখানে ছিল তাহারাই 
এক্টকোর্ট শহরের উপর আসন্ন বুয়ার আক্রমণ প্রতিহত 
করিতে প্রস্তুত হইতেছিল। নাটালের বাকী সমগ্র সৈন্য- 
বাহিনী লেডিম্মিথ শহরে বুয়ারগণ কতৃক অবরুদ্ধ হইয়াছে। 
হৃতরাং এং্টকোর্টের অবন্থ। অতীব সঙ্গীন। যে কোন 
সময়েই বার হাজার বুয়ার অশ্বারোহী এক্টকোর্ট আক্রমণ 
করিতে পারে বা শহর ঘেরাও করিয়া মুষ্টিমেয় দৈন্যের 
পলায়ন-পথ রুদ্ধ করিয়া ফেলিতে পারে। প্রতিদিনই 
একদল অশ্বারোহী সৈন্য শহরের বাহিরে টহল দিয়া শত্রুর 
গতিবিধির উপর সতর্ক দৃষ্টি রাখিত। একদিন ভারপ্রাপ্ত 
সেনাধ্যক্ষ স্থির করিলেন যে, এই টহলধারী অশ্বারোহী 

প্রহরীদের সাহাধ্যার্ঘে যে ষোল মাইল রেলপথ এখনও অক্ষত 
আছে-__সেই পথে এক সীজোয়া ট্রেন পাঠান হউক ৷ বিশেষ 
অগ্রপশ্চাৎ বিবেচনা না করিয়াই কাণ্তেন হালডেনের অধীনে 
দুই দল পদাতিক বাহিনী বোঝাই গাড়িখানাকে রওনা করিয়া 
দেওয়া হইল। প্রায় চৌদ্দ মাইল পথ নিবিন্বে অতিক্রম 
করার পর এক স্টেশনে সৈন্যদল গাড়ি হইতে অবতরণ করে । 
এমন সময় হঠাৎ দেখা গেল কিছুদুরে ফিরিবার পথের ঠিক 
পার্থেই একটা ছোট পাহাড়ের উপর হইতে একদল বুয়ার সৈন্য 
যেন ট্রেনটার দিকে অগ্রসর হইতেছে কালবিলম্ব না করিয়া 
ট্রেনখানাকে এফ্টকোর্ট অভিমুখে ছাড়িয়া দেওয়া হইল। 
কিন্ত সেই পাহাড়ের নিকটবর্তী হইতেই দেখা গেল যে 
বুয়ারগণ ট্রেনটাকে আক্রমণ করিতে উদ্যত হইয়াছে। 
মুহুর্তে ট্রেনটার উপরে বন্দুকের গুলি বধিত হইতে লাগিল। 
খুব দ্রুতগতিতেই ইঞ্জিন চালিত হইতেছিল, এবং বিশেষ 
কোন ক্ষতি সাধিত হওয়ার পূর্বেই ট্রেনটা শত্রুর বন্দুকের 
নাগালের বাহিরে গিয়া পড়িল । কিন্তু চাচিলের মনে তখনও 
সন্দেহ ছিল যে, হয়ত বা সামনেই আর কোন ফ্যাসাদ 
ঘটিতে পারে! কাণ্ডেন হালডেনকে তাহার এই আশঙ্কার 
কথা বলিবার পূর্বেই হঠাৎ একটা প্রবল ঝাকুনিতে সমস্ত 
ট্রেনটা থরথর করিষা কীপিয়া নিশ্চল হইয়া দাড়াইল। 
ট্রেনটার ঠিক মাবখানটাতে ছিল ইঞ্জিন। সামনের দিককার 
তিনখানা গাড়িই লাইনচ্যুত হইয়া কাৎ হইয়া পড়িয়াছে 

ও অনেকগুলি লোক গুরুতর আঘাত পাইয়াছে। লাইনটার 
কিন্তু কিছুই ক্ষতি হয় নাই। কিন্তু গাড়ি দুটা কাৎ হইয়া পড়ায় 
লাইনের অনেকটা অংশ রুদ্ধ হইয়া গিয়াছে। লাইন যুক্ত 
করিতে না পারিলে ফিরিয়া যাওয়া অসম্ভব । এদিকে পাহাড়ের 
উপর হইতে বুয়ারেরা সমানে গুলিবর্ষণ করিতেছে । তাহাতে 
অনেকেই আহত বা নিহত হইতেছে । সৌভাগ্যক্রমে চার্চিল 
নিজে আহত হন নাই। অবস্থা অত্যন্ত গুরুতর । চাচিল 
ঠিক করিলেন বে, ইঞ্জিনটাকে পিছন দিককার গাড়িগুলি 
হইতে বিচ্ছিন্ন করিয়া সবেগে সেই লাইনের উপর পতিত 
ট্রাগুলির উপর চালাইয়া সেগুলিকে স্থানচ্যুত করিয়া 
লাইন মুক্ত করিবেন। কার্যতঃ 'হইলও তাই। কিন্ত 
তবুও পাঁচ ইঞ্চি পরিমাণ এক খণ্ড লোহা শক্ত হইয়া 
লাইনের উপর লাগিয়াই রহিল। তখন চার্চিল একটা অসীম 
দুঃসাহসিক উপায় অবলম্বন করিলেন) ইপ্জিনটাকে পিছনের 
দিকে চালাইয়৷ পূর্ণ বেগ সঞ্চার করিয়া সজোরে সেই 
প্রতিবন্ধক লৌহ্খণ্ডের উপর নিক্ষেপ করা হইল। ক্ষণিকের 
জন্য ইঞ্জিনটা যেন স্তব্ধ নিশ্চল হইয়া দাড়াইল ; তারপর 
সেই লৌহ প্রতিবন্ধকটি আস্তে আস্তে লাইনের বহির্ভাগে 
উৎক্ষিপ্ত হইল ও ইঞ্জিনটা বাধা অতিক্রম করিয়া লাইনের 
অপর ধারে যুক্ত হইয়া দাড়াইল। কিন্তু শেষ মুহুর্তে আর 
এক বিপত্তি উপস্থিত। ইঞ্জিনট! সরিয়া যাওয়ার সঙ্গে সঙ্গেই 
প্রতিবন্ধক লৌহখগুটি আবার কাৎ হইয়া লাইনের উপরেই 

পতিত হইল । কাজেই ইঞ্জিনটা ও সৈন্যবোঝাই পশ্চাদভাগের 
গাড়ি কয়খানা সম্পূর্ণ বিচ্ছিন্ন হুইয়া৷ পড়িল। আর কোন 
উপায়ই নাই। পূর্বোক্ত কৌশলের পুনঃ প্রয়োগ অসম্ভব । 
এদিকে বুয়ারদের গুলিবর্ষণ ভ্রমশঃই তীব্রতর হইয়া 
উঠিতেছে। তখন চার্চিল ও কাণ্ডেন হ্থালডেন পরামর্শ করিয়া 
ইস্জিনটায় শুধু যাহারা আহত তাহাদিগকে কোনক্রমে তুলিয়া 
দিয়া বাকী সকলে ইঞ্জিনের আড়ালে আড়ালে চলিতে লাগিল । 
চার্চিল নিজে ডাইভারের পাশে বসিয়া তাহাকে নির্দেশ দিতে 
লাগিলেন । ইঞ্জিনের উপরে প্রায় চল্লিশ জন আহত রক্তাপ্ত- 
দেহ সৈন্য গাদাগাদি করিয়া বসিল। ইঞ্জিন আবার চলিতে 
শুরু করিল। ক্রমেই ইঞ্জিনের বেগ বৃদ্ধি পাইতে লাগিল 
এবং পশ্চাদগামী সৈন্যদল কিছুক্ষণের মধ্যেই প্রায় ৩০০ গজ 
পিছনে পড়িয়া রাহল। সম্মুখেই একটা বড় ভ্রীজ__সেটা 
পার হইতে হইবে৷ ইঞ্জিন থামাইয়া চাচিল নামিলেন এবং 
ডাইভারকে ব্রীজের ওপারে গিয়া অপেক্ষা করিতে বলিয়া 
নিজে পশ্চাদগামী হ্যালডেনের দলকে আগাইয়া আনিতে 
গেলেন। কিন্তু দু'শ গজ অগ্রসর হইবার আগেই দেখিতে 
পাইলেন যে, সামনেই একশ গজের মধ্যে দুইজন দীর্ঘকায় 
সুসজ্জিত বুয়ার যোদ্ধা তাঁহার দিকে অগ্রসর হুইতেছে। 
পিছন ফিরিয়া লাইনের উপর দিয়া ইঞ্জিনের দিকে দৌড় 
দেওয়া ছাড়া গত্যন্তর ছিল না। বুয়ারদ্য় তাহাকে লক্ষ্য 
করিয়া গুলি ছুড়িতে লাগিল। হয়ত মাত্র এক-আধ 

ইঞ্চির জন্য গুলি চাচিলের শরীরে বিদ্ধ হয় নাই। লাইনের 
ছুই পাশেই ছিল খাড়া বাধ। চাচিল অনেক কষ্টে সেই 
বীধের উপর আরোহণ করিয়া গুলির হাত হইতে রক্ষা 
পাইলেন। কিন্তু সম্মুখেই আর এক বিপদ। বীধের 
উপরিভাগে ঝোপ জঙ্গল-_-তারই ভিতর লুকাইয়া আত্মগোপন 
করিবেন চিন্ত! করিয়া সেই দিকে ছুটিতে লাগিলেন। কিন্ত 
কিছুদূর না যাইতেই দেখেন যে একজন অশ্বারোহী 
বুয়ার রাইফেল উচাইয়া তাহারই দিকে আসিতেছে। 
পরস্পরের ব্যবধান মাত্র চল্লিশ গজ। উপায়ান্তর না দেখিয়া 
চাঁচিল নিজ কোমরবন্ধে হাত দিলেন_ উদ্দেশ্য পিস্তলটি 
হাতে লওয়া। কিন্তু কী দুৰ্দেব, পিস্তলটি কই? লাইন মুক্ত 
করিয়া ইঞ্জিন চালাইবার সময় কাজের স্থবিধার জন্য পিস্তলটি 
কোমরবন্ধ হইতে খুলিয়া মাটিতে রাখিয়াছিলে 
তাড়াতাড়িতে সেটি আর তুলিয়া লওয়া হয় নাই। এদিকে 
বুয়ার অশ্বারোহী অত্যন্ত নিকটে আসিয়া পড়িয়াছে-_গুলি 
ছু'ঁড়িলেই তাহাকে আঘাত করিতে পারে । . তখন ছুইবাহু 
উবে তুলিয়া চাৰ্চিল আত্মসমর্পন করিতে বাধ্য হইলেন। সেই 
বুয়ার যোদ্ধা ইঙ্গিতে চারিলকে তাহার সঙ্গে সঙ্গে যাইতে 
বলিল। তারপর যে দিকে হালডেনের দল ছিল সেইখানে 
উপস্থিত হইয়া দেখেন যে, তাহারা ইতোমধ্যেই আত্মসমর্পন 
করিয়া বন্দী হুইয়াছেন। ইহা ঘটে ১৮৯১ খৰীষ্টাব্দের 
১৫ই নভেম্বর | ? 

এই ঘটনার প্রায় বৎসর তিনেক পরের কথা । তখন 
সন্ধি স্থাপিত হইয়াছে । কয়েকজন বুয়ার সেনাপতি তাহাদের 
বিধ্বস্ত দেশের তরফ হইতে কিছু খণ প্রার্থনা করিবার 
উদ্দেশ্যে লণ্ডনে আসিয়াছিলেন ৷ সেই সময় এক গ্রীতিভোজে 
চাচিল বুয়ার দলের নেতা সেনাপতি বোথার ( General 
০০88) সহিত পরিচিত হন। নানা কথাবার্তার পর চাচিল 
সেই ঘটনাটি বিকৃত করেন। জেনারেল বোথা নীরবে 
তাহার কাহিনী শোনার পর চাচিলকে জিজ্ঞাসা করিলেন 
«আমাকে চিন্তে পারছেন না? আমিই আপনাকে বন্দী 
করেছিলুম।” পরে চাচিল ও জেনারেল বোথা পরস্পর 
নিবিড় বন্ধুত্বসুত্রে আবদ্ধ হন। 

যেখানে কাণ্তেন হালডেন ও তাহার সৈনিকগণকে সারি 
দিয়া বসাইয়া রাখা হইয়াছিল চাচিল সেইখানেই নীত 
হইলেন। তখন বৃষ্টি পড়িতেছে। অন্য বন্দীদের মধ্যে 
অনেকেই গুরুতরভাবে আহত। তাহীদেরই সঙ্গে বসিয়। 
চাচিল বৃষ্টিতে ভিজিতেছিলেন এবং মনে মনে নিজের দুর্ভাগ্য 
ও নির্ব্ধিতার জন্য নিজেকে বারংবার ধিক্কার দিতে লাগিলেন । 
ইঞ্জিনটার সঙ্গে নিজে অনায়াসেই পালাইতে পারিতেন। 
অনর্থক ইঞ্জিন হইতে নামিয়া অন্যের কোন উপকার করিতে 
পারিলেন না, আর নিজের দশা’ত এই ৷ কিন্তু জীবনে দুঃখ 
ও ব্যর্থতার মধ্য দিয়াই অনেক সময় সুখ ও সাফল্য অজিত 
হয়। চাচিলের জীবনে এই সত্যটি বহুবারই বাস্তবে পরিণত 
হইয়াছে । তাহার এই আকস্মিক বন্দীদশাও ভবিষৎ জীবনের 
খ্যাতি ও প্রতিপত্তির এক প্রধান ভিত্তিরূপেই পরিগণিত 
হইয়াছিল । এই সব ভবিষ্যৎ সম্ভাবনার কথা অবশ্য তখন 
চাচিলের মনে উদ্দিত হয় নাই। বরঞ্চ যখন অন্য বন্দীদের দল 
হইতে তাহাকে পৃথক করিয়া নেওয়া হইল তথন গভীর উদ্বেগ 
ও উত্তেজনায় তাহার বেশ ভীতির সঞ্চারই হইয়াছিল। 
এইটুকু সামরিক আইন তাহার জানা ছিল যে, অর্ধ সামরিক 
পরিচ্ছদে যদি কোন অসামরিক ব্যক্তিও বন্দীরূপে পুত হয় 

সে ব্যক্তি যুদ্ধে কোন অংশ গ্রহণ না করিলেও সামরিক বিচারে 
দণ্ডনীয়। তাই মনে মনে তখন তিনি ভাবিতেছিলেন, যদি 
বাস্তবিকই সেই চরম অবস্থা আসিয়া উপস্থিত হয় তখন কীভাবে 
তিনি সেই অবস্থাকে গ্রহণ করিবেন। তাই মিনিট পনের 
পর যখন আবার অন্য বন্দীদের দলেই ফিরিয়া যাইবার হুকুম 
হইল তখন এই সঙ্কটেও তিনি একটা গভীর স্বস্তি অনুভব 
না করিয়া পারিলেন না । একজন বুয়ার সৈনিক চাচিলকে 
লক্ষ্য করিয়া কহিল, “We are not going to let you go, 
old chappie, although you are a correspondent. We 
don’t catch the son of a lord everyday 1৮ 

সব বন্দীদের ট্রান্সৃভালের রাজধানী প্রিটোরিয়া 
(Pret০ria) শহরে পাঠাইয়া দিবার সিদ্ধান্ত হইল। সেইখানেই 
আপাততঃ চার্িলকে বন্দীজীবন যাপন করিতে হইবে। 
বন্দীদশার প্রথম কয়েকদিন চার্চিল বুয়ার কর্তৃপক্ষকে এই 
কথাই বুঝাইতে চেষ্টা করেন যে, যেহেতু তিনি অসামরিক, 
সংবাদপত্রের প্রতিনিধি মাত্র, এবং যেহেতু তাকে নিরন্তর 
অবস্থায় বন্দী করা হইয়াছে সেই হেতু তিনি অবিলম্বে মুক্তির 
অধিকারী । কিন্তু যখন দেখিলেন তাঁহার কোন ওজরই বুয়ার 
কর্তৃপক্ষ মানিয়া লইলেন না তখন হইতে কি উপায়ে এই 
বন্দীদশা হইতে পালাইয়! পরিত্রাণ পাইতে পারেন সেই 
মতলব আঁটিতে লাগিলেন । 

পারিপার্শ্বিক অবস্থা কয়েকদিন খুব তীক্ষভাবে পর্যবেক্ষণ 
করিবার পর দেখা গেল যে, পালাইবার একটি উপায় 
আছে বটে। একটা সরকারী ইস্কুলঘরে বন্দীদের কয়েদ 
রাখা হইয়াছিল। স্কুল-গ্রাঙ্গণের চতুর্দিকে প্রায় ১০ ফুট উঁচু 
ঢেউতোলা টিনের বেড়া। এটা অবশ্য তেমন ছুর্লঙ্্য বাধা 
নয়। কিন্তু আসল বাধা ছিল পঞ্চাশ গজ দুরে দূরে অবস্থিত 
অহোরাত্র কড়া পাহারার ব্যবস্থা। কিন্তু ইহ! সত্বেও দেখা! গেল 
যে, পুর্বদিকের প্রাচীরের কাছে যেখানে একটা ছোট্ট পায়খানা 
ছিল মে অংশটা প্রাঙ্গণের চতুর্দিকন্থ উজ্জল ইলেক্‌ ট্রিক 
আলোর পরিধির মধ্যে পড়ে না, একটু আবছা অন্ধকারেই 
থাকে। ঠিক স্থযোগ বুঝিয়।৷ সেই দিকৃকার দুইজন প্রহরীর 
নজর এড়াইয়া প্রথমে সেই পায়খানার অন্ধকারে আত্মগোপন 
করিতে হইবে । এমন সময় এ কাজটি সারিতে হইবে যখন 
উভয় প্রহরীই যুগপৎ পিছন ফিরিয়া দ্বাড়ায়। মনে মনে 
এইরূপ মতলব আঁটিয়৷ একদিন সন্ধ্যার অন্ধকারে চার্চিল 
খুব ক্ষিপ্রতার সহিত সেই পায়খানার ভিতর চুকিয়া পড়িলেন 
এবং বেশ খানিকক্ষণ এরূপ লুক্কায়িত অবস্থায় ঈীড়াইয়া 
থাকিবার পর লক্ষ্য করিলেন যে, দুইজন প্রহরীই এক সময়ে 
তাঁহার দিকে পিছন ফিরিয়াছে। সেই মুহূর্তেই পায়খানার 

ছাদে উঠিয়া টিনের বেড়ার উপরিভাগে দুইহাত রাখিয়া 
তাহার উপর ভর দিয়া বেড়া টপকাইয়া গেলেন। বেড়া 
টপকাইবার সময় তাহার জামার এক অংশ বেড়া 
সংলগ্ন কাটায় আটকাইয়া গিয়াছিল সেটা খুলিতে ছু'চার 
সেকেণ্ড সময় লাগিয়া থাকিবে, দেই ফাকে একবার পিছন 
ফিরিয়া প্রহরী দুজনকে লক্ষ্য করিলেন। উহারা সেই পিছন- 
ফেরা অবস্থাতেই তখনও দীাড়াইয়া । যাহা হউক বেড়া 
টপকাইয়া ওপারের এক বাগানবাড়ির ভিতরে গিয়া 
পড়িলেন এবং সোজা গেট দিয়! বাহির হইয়া প্রকাশ্য 
রাস্তায় আসিয়া উপস্থিত হইলেন। যে গেট দিয়া রাস্তায় 
আসিয়া পড়িলেন সেখান হইতে বোধহয় ৫1৬ গজের বেশী 
দুর হইবে না একজন সশস্ত্র প্রহরী দাড়াইয়|। ছিল। 
চার্টিল ভুলেও পিছনের দিকে না তাকাইয়া৷ মাথায় টুপিটা 
ভালভাবে তুলিয়৷ সোজা রাস্তায় সম্মুখপানে হাটিতে শুরু 
করিলেন । 

একশ দেড়শ গজ আগাইয়া যাওয়া পর্যন্তও 
যখন কেউ কিছু বলিলনা বা কাহারো নজরে 
পড়িলেন না তখন নিশ্চিত বুঝিতে পারিলেন যে, সত্য 
সত্যই বন্দীশালা হইতে মুক্তি পাইয়াছেন। প্রিটোরিয়া 
শহরে তিনি এখন যুক্ত, অবাধগতি। প্রথমটা মনের আনন্দে 
খুব এক চোট উল্লাস প্রকাশ করিতে ইচ্ছা হইয়াছিল, কিন্তু 
বুদ্ধিমানের মত সে উল্লাস মনেই গোপন রাখিলেন, এবং 

দিব্যি নিশ্চিন্তভাবে রাজপথের ঠিক মধ্যস্থল দিয়া একটা 
গানের কলি গুন গুন করিয়া গাহিতে গাহিতে শহরের এক 
প্রান্তে আসিয়া পৌঁছিলেন। তারপর একটা নিভৃত স্থানে 
বসিয়া নিজ ভবিষ্যৎ কর্মপন্থা! সন্ধন্ধে চিন্তা করিতে লাগিলেন । 
তাহার পকেটে তখন ছিল ৭৫ পাউও মুদ্রা ও কিছু চকোলেট । 
কিন্তু সঙ্গে না ছিল একটা! কম্পাশ বা একটা ম্যাপ । উপরন্ত 
তিনি সে দেশের ভাষা ন! বুঝিতেন এক বর্ণ, না বলিতে 
পারিতেন একট! কথা । শক্ররাজ্য_ চারিদিকেই তর্ক 
প্রহরী । পরদিনই ভোরবেলা তাহার পলায়নের কথা 
চারিদিকে রাষ্ট্র হইয়া পড়িবে। এমন অবস্থায় কিরূপে 
তিনি শক্র-রাজ্যের সীমানা অতিক্রম করিয়া তিন’শ মাইল 
দূরবর্তী নিরপেক্ষ পত্ু গীজ রাজ্য “দেলাগোয়াবে”তে উপস্থিত 
হইতে পারেন__সেই হইল প্রধান সমস্তা।। কেমন করিয়াই 
বা দিক ঠিক করিবেন আর কোথায়ই বা পাইবেন খাদ্য ও 
পানীয়! অনেক ভাবিয়া চিন্তিয়াও এ সমস্যার কৌন 
সমাধান হইল না। আশার একটি ক্ষীণ দীপ্তিও এই দীর্ঘ, 
অজানা, বিপদ্বহুল পলায়ন-পথের উপর কোন আলোকপাত 
করিল না। কিন্তু আশা বিলুপ্ত হওয়ার সঙ্গে সঙ্গে ভয়ও 
তিরোহিত হইল। চিন্তায় বৃথা সময় নষ্ট না করিয়া আবার 
গা ঝাড়া দিয়া উঠিয়া চলিতে শুরু করিলেন। আরও 
আধঘন্টা যদৃচ্ছ হাটার পর হঠাৎ এক রেললাইন দেখিতে 
পাইলেন। তবে কি এই রেলপথই দেলাগোয়াবের 

দিকে গিয়াছে? কিছুই স্থির করিতে পারিলেন না 
অনেকটা বেপরোয়া ভাবেই সেই রেললাইন বরাবর হাটিতে 
লািলেন। মাঝে মাঝে ত্রীজ। সবগুলিই স্থরক্ষিত। 
সাবধানে গ! ঢাকা দিয়! প্রহ্রীদের চক্ষু এড়াইয়া অগ্রসর 
হইতে লাগিলেন। সে রাব্রিটা ছিল ভারী চমৎকার 
উপরে তারায় ভরা স্বচ্ছ নীল আকাশ আর নীচে দিগন্ত 
প্রসারিত অবাধ প্রান্তর_্ু শীতল বাতাস বহিতেছিল। 
বেশ খানিকটা পথ অতিক্রম করিয়া যাওয়ার পর চাঁচিল অনুভব 
করিতে লাগিলেন যে, প্রিটোরিয়া শহর বহু পশ্চাতে পড়িয়া 
রহিয়াছে_-এখন আর অতটা সতর্ক না হইলেও চলে। 
আকাশভরা অসংখ্য নক্ষত্রমালা ছাড়া এই নির্জন প্রান্তরে 
পলাতক চাঁচিলকে লক্ষ্য করিবারও যেন আর কেহ নাই। 
এইভাবে আরও দুই ঘণ্টা হাটিবার পর দুরে কোন একটি 
রেলওয়ে স্টেশনের আলোকমাল! দেখা গেল তখন লাইন 
ছাড়িয়া! দিয়া পথের ধারে ট্রেনের অপেক্ষায় একটা গর্তের মধ্যে 
আশ্রয় লইলেন। অপেক্ষা করিতে করিতে যখন অসহিষ্ণু 
প্রায় হইয়া পড়িয়াছেন তখন দূরাগত একটা ট্রেনের সার্চ- 
লাইটের তীব্র আলো দেখিতে পাইলেন । কিছুক্ষণ বাদেই 
ট্রেনখানা আসিয়া স্টেশনের প্লাটফরমে দ্বাড়াইল ও মিনিট 
পাঁচেক পরেই আবার চলিতে আরম্ভ করিল। ক্রমে 
প্লাটফরম ছাড়িয়া ট্রেনটা তাহার দিকে উত্তরোত্তর বর্ধমান 
বেগে আগাইয়া আসিতে লাগিল, এবং অসম সাহস ও 

ক্ষিপ্রতার সহিত চলন্ত ট্রেনটার উপর তিনি লাফাইয়া৷ পড়িলেন, 
এবং যে কোন ভাবেই হউক একটা হ্াগুল্‌ ধরিয়! খুব প্রবল 
একট! ঝাকুনি খাইয়া খোলা গাড়িটার (5০) উপর 
চড়িয়া বসিতে বাধ্য হইলেন। সেট! ছিল মালগাড়ি ও 
গাড়িগুলি ছিল কয়লার গুড়া বোঝাই বস্তায় ঠাসা । চাচিলের 
মনে হইতে লাগিল যেন দিব্যি নরম গদি চাপিয়া বসিয়াছেন 
এবং চলন্ত গাড়িতে ঠাণ্ডা হাওয়ায় এ অবস্থায় সত্বরই তন্দ্রাবিষ্ট 
হইয়া পড়িলেন। কিন্তু তন্দ্রাবিষ্ট হইলেও এটুকু খেয়াল ছিল 
যে, রাত্রির অন্ধকার শেষ হওয়ার পূর্বেই গাড়ি হইতে নামিয়া 
সুবিধামত কোথাও লুকাইয়া৷ আত্মগোপন করিতে হইবে। 
যখন তাহাৰ ঘুম ভাঙিল তখনও ভোর হয় নাই, তবে রাত্রির 
অন্ধকার ফিক! হইয়! আসিয়াছে-_গাড়ি তখনও চলিতেছে । 
_-পুর্বাকাশ কিঞ্চিৎ ফর্স। দেখাইতেছে। গাড়িখানা৷ সেই 
একদিক পানেই চলিতেছিল। গাড়িখানা কি তাহ! হইলে 
দেলাগোয়াবে অভিমুখেই যাইতেছে ! চাচিল মনে মনে 
ঈশ্বরকে ধন্যবাদ দিলেন । 

আরও ভাগ্যের কথা রাত্রিতে কোথায় গাড়ি থামাইয়। 
মাল নামান বা গাড়িতে কোনরূপ তল্লাসী কর! হয় নাই। 
গাড়িখানা বেশ বেগেই যাইতেছিল--এইবার গাড়িখানার 
পিছন দিকে আসিয়া যা থাকে কপালে বলিয়৷ লাইনের এক- 
পাশ লক্ষ্য করিয়া! নীচে লাফ দিয়া পড়িলেন। এবারও ভাগ্য 
ভাল খুব জোরে মাটির উপর আছাড় খাইয়া পড়িলেন বটে 

মুক্তি 

কিন্তু কোনরূপ চোট বা আঘাত পাইলেন না। তখনও চারদিকে 
কিছু কিছু অন্ধকার। সে জায়গাটা একটা বিস্তীর্ণ উপত্যকা! 
বলিয়াই মনে হইল। তাহার তখন বিষম তৃষ্ণা পাইয়াছিল। 
কিছুদুরে একটা জলাশয়ে তিনি আক জলপান করিয়া 
লইলেন, যেন সারাদিন আর জলের প্রয়োজন অন্মুভব না 
করিতে হয়। তারপর একটা গভীর খাদের পাশে ঘন ঝোপের 
ভিতর সন্ধ্যার অপেক্ষায় আত্মগোপন করিয়া রহিলেন। 

সারাদিনে উভয় দিকেই চার পাঁচখানা করিয়া গাড়ি 
চলাচল করিল। চাচিল ভাবিলেন রান্রিতেও ঠিক এ সংখ্যক 
গাড়িই চলাচল করিবে। কিন্তু সন্ধ্যা ক্রমে গভীর রাত্রিতে 
পরিণত হইল-_-একখানা গাড়িরও দেখা নাই । তখন অধৈর্য 
হইয়! ঝোপের ভিতর হইতে বাহিরে আসিলেন ও আবার 
হাটিতে শুরু করিলেন। কিন্তু পদে পদে বিপদ। প্রত্যেকটি 
ক্রীজের উপর পাহারাওয়ালা। তাই সোজা রেলপথের রাস্তা 
ছাড়িয়া ঝোপজঙ্গলের ভিতর দিয়া খাল ও নালা অতিক্রম 
করিয়া আগাইতে লাগিলেন। একে সারাদিনের অনাহার 
তারপর এইরূপ কঠোর পথশ্রম, শীত্রই খুব ক্লান্ত ও অবসন্ন 
হইয়া পড়িলেন। কিন্তু নিরুপায়, যে ভাবেই হউক চাঁলতেই 
হইবে। দুরে দুরে আলো ও বাড়িঘর দেখ! যাইতেছিল 
কিন্তু সবই শত্রুপুরী__ওগুলিকে এড়াইয়া যাওয়াই সমীচীন । 
এইভাবে আরও খানিকদুর যাওয়ার পর কতগুলি ছোট ছোট 
ঘর দেখা গেল। ওগুলিকে কাফীরদের বাড়ি মনে করিয়া 
তিনি সেই দিকেই অগ্রসর হইলেন। পূর্ব হইতেই 
তাহার জানা ছিল যে, কাফীররা বুয়ার-বিদ্বেষী ও ইংরাজের 
প্রতি সহানুভূতিসম্পন্ন, হয়ত বা তাহাদের কাছে কিছু খান্ধ- 
সামগ্রী ও আশ্রয় মিলিলেও মিলিতে পারে । কিন্তু ঘরগুলির 

নিকটবর্তা হইয়া দেখিতে পাইলেন যে, তাহার অনুমান 
ঠিক হয় নাই। ওগুলি একটা কয়লার খাদ ও কারখানার 
মজুরদের থাকিবার ঘর-_তাহার মধ্যস্থলে একটি বেশ বড় 
দ্বিতল দালান । অনেকটা যেন মরীয়! হইয়াই চাচিল সেই 
দোতালা দালানটার দিকে আগাইয়া গেলেন, এবং সজোরে 
বন্ধ দরজার কড়া নাড়িতে লাগিলেন । প্রথমটা কোন উত্তর 
না পাওয়ায় আবার কড়া নাড়িলেন। এইবার দোতালার একটা 
ঘরের জানালা সশব্দে খুলিয়া গেল, এবং উপর হইতে 
কর্কশ গম্ভীর স্বরে ফরাসী ভাষায় প্রশ্ন হইল “কে?” প্রশ্ন 
শুনিয়া চাচিলের অনিশ্চয়তার ভাব কাটিয়া গিয়া সংশয় ও 
শঙ্কায় মন ভরিয়া উঠিল। কিন্তু তখন আর ফিরিবার 
উপায় নাই-যতদুর সম্ভব সাহস সঞ্চয় করিয়া অবিচলিত 
কণ্ঠে উত্তর দিলেন “আমি বিপদ্গ্রস্ত পথিক, আপনার 
সাহায্য প্রার্থী” । 

প্রশ্নকর্তী উপর হইতে ভ্রুতপদে নীচে নামিয়া 
আসিলেন, এবং দরজা খুলিয়া একটা পিস্তল হাতে চাচিলের 
সুখোমুখা হইয়া দাড়াইলেন, এবং আগন্তকের আপাদমস্তক 
স্থিরভাবে নিরীক্ষণ করিবার পর ইংরাজীতে জিজ্ঞাসা করিলেন 
“কি চাই ?৮ 

চার্চিল পূর্ববৎ অবিচলিত ভাবেই বলিলেন “আমি 
একজন বার্গার__রেলযোগে কোম্টি বন্দর অভিমুখে 
যাচ্ছিলাম । পথিমধ্যে দৈবাৎ গাড়ী হতে পড়ে 

গিয়ে অজ্ঞান হয়ে পড়ি। আমার স্বন্ধদেশে খুব চোট 
লেগেছে__হয়তো৷ বা একটি হাড় স্থানচ্যুত হয়ে থাকবে । 
এখন আপনার সাহাব্য প্রার্থী ৷” 

প্রশ্নকর্তা আবার চাচিলকে খুব মনোযোগসহকারে 
নিরীক্ষণ করিলেন, এবং পরে কিঞ্চিৎ দ্বিধাসহকারে বলিলেন, 
“আপনার দুর্ঘটনার কাহিনী পরে বিস্তারিত শোন! যাবে। 
আপাততঃ ভিতরে আন্গন।” চাচিল ঘরের ভিতর প্রবেশ 
করার পর গৃহকর্তা পিস্তলটি টেবিলের উপর স্থাপন করিয়া 
চাচিলের দিকে সপ্রশ্ন দৃষ্টিতে চাহিলেন। তখন চার্চিল যেন 
অনেকটা তাহার ভাগ্যের চরম পরীক্ষা করিবার জন্যই 
বলিলেন “আচ্ছা, সত্য কথাটাই আপনাকে খুলে বলি।” 
গৃহকর্তাও বলিলেন “সেই ভাল ।৮ 

আমি উইন্স্টন চার্চিল, মণিং-পোষ্ট কাগজের 
সামরিক সংবাদদাতা । গতকাল প্রিটোরিয়ার বন্দীশাল! হতে 
পালিয়েছি। এখন সীমান্ত অভিমুখে যেতে চাই। আপনার 
সাহায্য পেতে পারি কি?” চাচিলের কথা শুনিয়া গৃহকতা 
নিঃশব্দে উঠিয়া ঘরের দরজাটা বন্ধ করিয়া চার্চিলের দিকে 
কয়েকপদ অগ্রসর হইলেন এবং অনেকটা সোচ্ছাসেই 
চাচিলের হাত ধরিয়া বলিয়া! উঠিলেন, “ভগবানকে ধন্যবাদ । 
আপনার ভাগ্য ভাল। কুড়ি মাইলের মধ্যে এই একমাত্র 
বাড়ি যেখানে শত্রহস্তে সমপিত হবার আপনার ভয় নেই? 

গৃহকর্তা নিজেকে জন্‌ হাওয়ার্ড বলিয়া পরিচয় দিলেন 

তিনি আসলে ইংরাজ এক্ষেট্রান্স্ভ্যালের স্থায়ী উপনিবেশিক, 
এবং একটা কয়লার খনির ম্যানেজার । তিনি বলিলেন যে, 
চারিদিকেই শত্রুর চর__কাজেই খুব সাবধানে থাকিতে হইবে । 
ধরা পড়িলে কেবল চাচিলেরই বিপদ নয় তাহার নিজেরও 
মৃত্যুদণ্ড অবশ্যাস্ভাবী। যাহা হউক সেখানেই চাচিল গৃহস্বামী 
প্রদত্ত আহার্য ও পানীয়ে ক্ষুধা ও তৃষ্ণা নিবারণ করিলেন । 
রাত্রির মত সেই ঘরেই থাকিয়া পরদিন ভোর হইবার পূর্বেই 
মিঃ হাওয়ার্ড চাচিলকে খাদের মধ্যে মাটির নীচে এক 
গুপ্ত কক্ষে লুকাইয়া রাখিলেন। এই ভাবেই দিন কয়েক 
কাটিল। দিনের বেলায় খাদের ভিতরেই থাকিতেন আর 
রাত্রিতে উপরে উঠিয়া আসিতেন। একটু স্থবিধা ছিল এই 
যে, মিঃ হাওয়ার্ডের বাড়িতে একটা ঠিকা রাধুনী-ঝি ছাড়া 
আর কোনও লোক ছিল না। রাত্রিতে সেই রাধুনীটাও 
সেখানে থাকিত না | 

এদিকে চাচিলের পলায়ন-সংবাদ ইতোমধ্যেই চারিদিকে 
খুব রাষ্ট্র হইয়া গিয়াছে। বুয়ার সরকার এই নিয়! খুব হৈ 
চৈ শুরু করিয়া দিয়াছেন। কয়লার খাদে বসিয়াই চাচিল 
এসব সংবাদ পাইলেন । এর মধ্যেই অবশ্য হৈ চৈ-টা আস্তে 
আস্তে কমিয়া আসিল। বুয়ার সরকার সিদ্ধান্ত করিলেন যে, 
চার্চিল নিশ্চয়ই প্রিটোরিয়া শহরে কোন ইংরাজের প্রতি 
সহানুভূতিসম্পন্ন গৃহন্ছের বাড়িতেই লুকাইয়া আছেন। 
তিনি যে প্রিটোরিয়া শহরের গণ্ডীর একেবারে বাহিরে চলিয়া 


৫৩ 


রাষ্ট্রনায়ক চাচিল 


যাইতে পারেন__একথা তাহাদের মনেও হইল না । যাহা হউক 
চাচিলকে আর খাদের মধ্যে দিনের বেলা লুকাইয়া থাকিতে 
হয় নাই। রাত্রিতে বাহিরেই থাকিতেন ও খোল! হাওয়ায় 
খানিকটা বেড়াইতেন আর দিনের বেলায় মিঃ হাওয়ার্ডের 
আফিসের কতগুলি প্যাকিং বাক্সের অন্তরালে লুকাইয়া 
থাকিতেন। 

প্রিটোরিয়া হইতে পালাইবার প্রায় দিন পনের যোল 
পর একদিন খবর পাওয়া গেল যে, শীত্রই পশমবোঝাই 
একটা মালগাড়ি দেলাগোয়াবে পর্যন্ত বাইবে। যে পশম- 
ব্যবসায়ী এই মাল পাঠাইতেছেন সৌভাগ্যক্রমে তিনিও 
মিঃ হাওয়ার্ডের মত একজন ট্রান্স্ভ্যালবাসী ইংরাজ 
ওপনিবেশিক। মিঃ হাওয়ার্ডের অনুরোধে চার্চিলকে 
যথাসাধ্য সাহায্য করিবেন বলিয়া তিনি স্বীকৃত হইলেন । 
তারপর নিদিষ্ট সময়ে_-তখন রাত্রি প্রায় ছুইটা__মিঃ 
হাওয়ার্ড চাচিলকে সঙ্গে লইয়া রেলওয়ে স্টেশনে গেলেন | 
মালবোঝাই গাড়িখানা ছাড়িবার জন্য প্রস্তুত হইয়া 
দীড়াইয়াছিল। একটা ট্রাকের ঠিক মধ্যস্থলে খানিকটা স্থান 
কৌশলে ফাক| রাখা হইয়াছিল-_অথচ বাহির হইতে তাহা 
কিছুতেই বুঝিবার উপায় ছিল না। সমন্ত ট্রাকটাই ত্রিপলে 
আর্ত। চাচিল সেই গুপ্ত স্থানে প্রবেশ করিলেন । 
দেলাগোয়াবে পর্যন্ত যাইতে সাধারণতঃ ১৬1১৭ ঘণ্টা সময় 
লাগিবার কথা, কিন্তু বলা যায় না বুদ্ধের সময় নানা কারণে 

বিপদের বন্ধু 


হয়ত আরও বেশী সময় লাগিতে পারে। চাচিলের 
ব্যবহারের জন্য সেখানে একটা পিস্তল, কিছু খাগ্য ও পানীয় 
পূর্ব হইতেই সংগ্রহ করিয়া রাখা হইয়াছিল। সেই গুপ্ত 
আশ্রয়স্থলে প্রবেশ করিয়া চাচিল দেখিলেন যে খোপটি 
অপরিসর হইলেও লম্বায় ও উচ্চতায় শোয়া বসার পক্ষে 
অনুপযোগী নহে। গাড়ি ছাড়িয়া দিল । এদিকে সেই 
খোপের ভিতর বসিয়া থাকিতে থাকিতে চাঁচিলের ভারী 
ঘুম পাইতেছিল। কিন্তু ঘুমাইলেই বিপদ, কারণ ঘুমন্ত 
অবস্থায় তাহার ভারী নাক ডাকার অভ্যাস । পাছে কোন 
স্টেশনে গাড়ি থাম অবস্থায় তাহার নাক ডাকার শব্দ কেউ 
শোনে দেই ভয়ে তিনি কিছুতেই ঘুমাইবেন না 
এইরূপ স্থির করিলেন। কিন্তু প্রতিজ্ঞা প্রতিজ্ঞাই হিয়া 
গেল-কোন সময় যে গভীর নিদ্রোয় অভিভূত হইয়া পড়িলেন 
তাহা বিন্দুমাত্রও টের পাইলেন না। ভোরের দিকে হঠাৎ 
গাড়ির ঝাকুনিতে ঘুম ভাঙিয়া গেলে বুঝিতে পারিলেন যে, 
গাড়িখানা কোন একটা স্টেশনে আসিয়া দাড়াইল এবং 
পরক্ষণেই আবার চলিতে শুরু করিল। 

এইবার সারাদিন চলার পর বিকালের দিকে ট্রান্স্ভ্যাল 
ও নিরপেক্ষ পর্তুগীজ রাজ্যের সীমান্তবর্তী কোম্টি বন্দর 
স্টেশনে গাড়ি আপিয়া পৌছিল। স্টেশনটি বেশ বড়, এবং 
বাহিরে বহুলোকের কথাবাওা ও চেঁচামেচি শুনা যাইতেছিল। 
অনেকক্ষণ ধরিয়া গাড়িটাকে টরানস্ত্যাল সরকারের কর্মচারীরা 

রাষ্ট্রনায়ক চাচিল 
তল্লাসী করিয়া দেখিলেন। এতক্ষণ একটা চটে আপাদ- 
মস্তক আর্ত করিয়া চার্চিল নীরবে শুইয়া থাকিলেন। 
সখের বিষয় চাচিলের গোপন আশ্রয়স্থল এবারও আবিষ্কৃত 
হইল না। গাড়ী ছাড়িয়া দিল এবং অল্প কিছুদূর 
গিয়াই ট্রান্স্ভ্যাল রাজ্যের সীমানা অতিক্রম করিয়া পৰ্তুগীজ 
রাজ্যে প্রবিষ্ট হইল। পরবর্তা স্টেশনেই চাচিল তাহার 
খোপের ভিতর হইতে উকি দিয়া স্টেশনে পর্তুগীজ পোষাক 
পরিহিত কর্মচারী ও পুলিশের লোক দেখিতে পাইলেন। 
যাক এইবার তাহা হইলে সত্যসত্যই শত্রুর রাজ্য 
পার হইয়া নিরাপদস্থলে পৌঁছান গেল। আঃ বাঁচা 
গেল! চাচিল একটা স্বস্তির নিঃশ্বাস ফেলিলেন। মুক্তি ও 
উল্লাসের উত্তেজনায় তীহার. ইচ্ছা হুইতেছিল যে, সেখান 
হইতেই উচ্চকণ্ে চীৎকার করিয়া উঠেন। কিন্তু শত ইচ্ছা 
হইলেও সে উল্লাসের আবেগ তিনি দমন করিলেন। 
সন্ধ্যার ঠিক প্রাক্কালে ট্রেণটি গন্তব্যস্থলে আসিয়া পৌছিল। 
গাড়ণ্ডিলিকে স্টেশনের একদিকে একটা ইয়ার্ডের মধ্যে 
লইয়া যাওয়া হইল। এখন মালপত্র নামান হইবে। 
তাই কুলীরদল আদিয়া পড়িবার আগেই চার্চিল অন্যের 
অলক্ষিতে সেই গোপন আশ্রয়স্থল হইতে বাহির হইয়া 
আদিলেন, এবং খুব স্বাভাবিক ও সাধারণভাবেই অন্য 
লোকজনের সঙ্গে সঙ্গে গেট দিয়া বাইরের রাস্তায় আসিয়া 
পড়িলেন। সে শহরটা ছিল পর্ুগীজশাসিত দেলাগোয়াবে 

বিপদের বন্ধ 


রাজ্যের রাজধানী । স্থৃতরাং এখানে নিশ্চয়ই ব্রিটিশ 
দুতাবাদ আছে ইহা ভাবিয়া চাচিল ইতন্ততঃ ঘুরিয়া 
বেড়াইতে লাগিলেন। অনেকগুলি রাস্তা ক্রমান্বয়ে অতিক্রম 
করিবার পর হঠাৎ একটা দালানের উপর উ্টীয়মান 
ইউনিয়ন জ্যাক দেখিয়া বুঝিতে পারিলেন যে, এটাই 
নিশ্চয় ব্রিটিশ দুতাবাস। সেখানে তাহার আশ্রয় মিলিল। 

অতঃপর স্টিমারযৌগে চাচিল ডারবান গমন করেন । 
ডারবান বন্দরে স্টিমার ঘাটে ভিড়িবার পূর্বেই দেখিতে 
পাইলেন যে ঘাটে সুসজ্জিত তোরণসমূহ নিমিত হইয়াছে 
এবং চাচিলকে সন্বর্ধনা করিবার জন্য বহু রাজপুরুষ ও সম্ত্রান্ত 


নরনারী সমবেত হইয়াছেন। কবি বায়রণের কথায় 
“He awoke one fine morning to find himself 


{£৭7০5 |? উচ্চক্ঠ জয়োল্লাস ও নানা স্ততিবাদ-গুঞ্জন 
শুনিতে শুনিতে ও সহস্র সপ্রশংস দৃষ্টির সম্মুখ দিয়া জনপ্রিয় 
নেতার মত চার্চিল ডারবানে অবতরণ করিলেন। টাউন 
হলের এক বিরাট সভায় নগরবাসিগণের পক্ষ হইতে 
ডারবানের পৌরপ্রধান কর্তৃক তিনি সন্বধিত হইলেন। 

ছাব্বিশ বছর বয়সে এম. পি. 

১৮৯৯ সালে চাচিল একবার রক্ষণশীল দলের পক্ষে 
ওল্ডহাম হইতে নির্বাচনে প্রতিদ্বন্দিতা করিয়াছিলেন । কিন্তু 
সেবার তিনি কৃতকার্য হইতে পারেন নাই। নির্বাচনে পুনরায় 
প্রতিঘন্দিতা করিবার জন্য ১৯০০ সালে তিনি দেশে প্রত্যাবর্তন 
করিলেন। বিজয়লক্ষমী এবার তাহাকে বরণ করিয়া লইলেন, 
পার্লামেন্টে তিনি আসন গ্রহণ করিলেন। কিন্তু শীত্রই 
পার্টিনেতার সহিত তাহার বিরোধ বাধিয়া উঠিল। প্রথমে 
খুব অন্ভুতভাবে-_সৈন্য-সংক্রান্ত বিষয়ে মতবিরোধ । দ্বিতীয় 
বিরোধ বাধিল চেম্বারলেনের সঙ্গে । চেম্বারলেনের এক 
প্রস্তাবকে তিনি তীব্রভাবে আক্রমণ করিলেন । ইহার ফলে 
তিনি একদিন তাহার দল পরিত্যাগ করিতে বাধ্য হইলেন । 
১৯০৫ সালের শেষভাগে যখন ব্যালফুর ( Balfour ) 
মন্ত্রীসভার পতন হইল, সেই সময় স্যার হেনরী ক্যাম্পবেল- 
ব্যানারম্যান্‌ তাহাকে কলোনীর আগ্ার-সেক্রেটারী পদে 
নিযুক্ত করিলেন । ১৯০৬ সালের সাধারণ নির্বাচনে নর্থ- 
ওয়েক্ট ম্যাঞ্ষেব্টারের একজন লিবারেল ক্রি ট্রেডার-রূপে 
তিনি জয়লাভ করিলেন, এবং দুই বৎসর পরেই তিনি বোর্ড 
অব ট্রেডের প্রেদিডে্ট*রূপে মন্ত্রী-পর্যায়ে উন্নীত হইলেন । 
কিন্তু তৎকালীন আইন অনুসারে তাহাকে একটি উপ- 
নির্বাচনের সন্মুখান হইতে হইল এবং দুঃখের বিষয়, ইহাতে 

তিনি জয়লাভ করিতে পারিলেন না । কিছুকাল পরে অবশ্য 
তিনি ডাণ্ডিতে এক নিরাপদ আসনের অধিকারী হইলেন 
এবং ১৯২২ সাল পর্যন্ত তাহার সেই আসন অন্ষুণ্ণ রহিল । 

তেত্রিশ বছর বয়স পর্যন্ত বোর্ড অব ট্রেডে চাচিলের 
কার্যকাল কোন উল্লেখযোগ্য খ্যাতির দাবী করিতে পারে নাই । 
অবশ্য কতকগুলি শ্রমিক-আন্দৌলন তিনি অতি সুকৌশলে 
ও দৃঢ়তার সহিত দমন করিয়াছিলেন । রাজনীতির প্রকাশ্য 
দৃশ্যের নেপখ্যেই তাহার অভাবনীয় কর্মদক্ষতা ও বিভাগীয় 
কর্মকুশলতা পরিস্ফুট হইয়া উঠিতেছিল। 

১৯১০ সালের সাধারণ নির্বাচনের পর তাহাকে 
হোম-অফিসে উন্নীত করা হয়। জেল কয়েদীদের ভবিষ্যৎ 
মঙ্গলপাধনের প্রকল্প তাঁহাকে উত্তরকালে অধিকতর 
খ্যাতিসম্পন্ন করিয়াছিল । তাহার কার্যকালের সবচেয়ে বড় 
ঘটনা হইল “সিডতরীপ্রাট অবরোধ । ঘটনাটি এই, 
একটি গৃহে কতকগুলি সশস্ত্র বিদেশী লোক আশ্রয় লইয়াছিল। 
প্রথমে, সশস্ত্র পুলিশের সঙ্গে তাহাদের সংঘর্ষ হয়, তারপর 
একে একে সৈন্য-বাহিনী ও গোৌলন্দাজ-বাহিনীকে হোম- 
সেক্রেটারীর চোখের উপরই সেই সংঘর্ষে অংশ গ্রহণ করিতে 


হইয়াছিল। 

২২ 
নৌ-বিভাগে 

১৯১১ সালে চাচিল নৌ-বিভাগে যোগদান করিয়া 
আদেশ প্রচার করিলেন যে, জার্মেনীর সহিত যুদ্ধের আশঙ্কায় 
সমগ্র রণতরীকে সর্বদা প্রস্তুত থাকিতে হইবে । এইরূপ 
কাজই যেন চাচিলের সর্বাপেক্ষা প্রিয় বলিয়া মনে হইল! 
তাহার প্রতিভা-বিকাশের পক্ষেও এই কাজই হইল বিশেষ 
সহায়ক । শান্তির সময় অনেক জ'দরেল সামরিক 
কর্মচারাকেও অবসর গ্রহণ করিতে হয়। নৌ-বিভাগের 
বিটা (Beatty ) সম্পর্কেও প্রায় সেই ব্যবস্থাই হইয়াছিল। 
কিন্তু চাচিল তাহাকে এই পরিস্থিতি হইতে উদ্ধার করিলেন। 
তাহাকে অবসর গ্রহণ করিতে হইল না। প্রিন্স লুই অব, 
ব্যাটেনবার্গ প্রায় সারাজীবন নৌ-বিভাগের উন্নতিকল্পেই 
কাজ করিয়াছিলেন । তীহাকেও হয়ত অবসর গ্রহণ করিতে 
হইত। কিন্তু চাচিল তাহাকে 'ফার্্ট সী লর্ড নিযুক্ত করিয়া 
তাহার দক্ষতার স্বীকৃতি প্রদান করিলেন। পরবর্তীকালে 
লর্ড ফিশারকে 'ফার্ট' সী লর্ড, নিযুক্ত করিয়া চার্চিল ব্রিটিশ 
নৌ-শক্তিকে প্রভৃত পরিমাণে শক্তিশালী করিয়া তোলেন। 
দক্ষিণ আমেরিকার সমুদ্র-তীরে ক্র্যাডকের নৌ-বাহিনী ধ্বংস 
হওয়ায় ব্রিটিশ নৌ-শক্তির মান-মর্যাদা যেভাবে ক্ষুণ 
হইয়াছিল, চাচিলের ব্যবস্থাপনায় তাহা পুনঃ প্রতিষ্ঠিত 
হইল। কিন্তু ১৯১৫ সালের প্রথম ভাগে মত-বিরোধের 
স্থষ্টি হইল। কারণ অতি তুচ্ছ। বিটিশ নোৌ-শক্তিকে 

ইউরোগীয় যুদ্ধে প্রধান অংশ গ্রহণ করিতে হইলে উহার 
খ্বাটি কোথায় হওয়া উচিত ? ফিশার বলিলেন, বাণ্টিক ৷ কিন্তু 
চার্টিলের অভিমত হইল, দার্দানেলিস্‌। যথেষ্ট সাবধানতার 
অভাবে চার্চিলের দার্দানেলিন অভিযান ব্যর্থ হইল। 

দার্দানেলিসের ব্যর্থতায় রাজনীতিক ক্ষেত্রে বেশ 
আলোড়নের স্ুষ্টি হইয়াছিল । মিঃ ব্যাল্ফুর চাচিলকে তাহার 
তৎকালীন পদ হইতে সরাইয়া লইলেন। নুতন গভর্নমেণ্ট 
গাঁঠিত হইলে তাঁহাকে ‘ডাচী অব. ল্যাঙ্কাষ্টারে'র চ্যান্দেলারের 
( Chancellor of the Duchy otf Lancaster ) 
অপেক্ষাকৃত কম গুরুত্বপূর্ণ পদে বসানো হইল । ছয় মাস 
কাল তিনি এই পদেই বহাল থাকিলেন। তারপর ১৯১৫ 
সালের নভেম্বর মাসে চাচিল যখন দেখিলেন যে, যুদ্ধ- 
পরিচালনার ব্যাপারে তাঁহার আর কোনই হাত রহিল না, 
তখন তিনি চাকরিতে ইস্তফা দিলেন ও যুদ্ধে যোগদান 
করিলেন। সেখানে প্রথম প্রথম উল্লেখযোগ্য কিছু করিতে 
না পারিলেও পরিখার অন্তরালেই ক্রমশঃ তাঁহার উন্নতির 
সূচনা হইল। তিনি প্রথমে হইলেন শ্রিনেডিয়ার গার্ডদদের 
“মেজর, পরে রয়্যাল স্কটস্‌ ফুসিলিয়ার্সে'র এক ব্যাটালিয়নের 
অধিনায়ক । ১৯১৬ সালে ব্যাটালিয়নের কোন পৃথক সত্বা 
রহিল না, তাহা মুল বাহিনীর অন্তভূক্তি হইয়া গেল। চাচিল 
তখন স্থায়িভাবে রাজনীতি ক্ষেত্রে প্রবেশ করিলেন। 
প্রথম মহাযুদ্ধের শেষভাগে ১৯১৭ সালের এপ্রিলে মিঃ 

লয়েড্‌জর্জ যখন বুঝিতে পারিলেন যে, তিনি ক্রমশঃই জন- 
সাধারণের কাছে অপ্রিয় হইয়া উঠিতেছেন, তখন তিনি মিঃ 
চাঁচিলকে সমর-সম্ভারের মন্ত্রী ( Minister of Munitions ) 
নিযুক্ত করিয়া! ক্যাবিনেটে ফিরাইয়। আনিলেন। 
মিঃ চার্চিলের বলিষ্ঠ নেতৃত্বে সমর-সম্ভার দপ্তর 
১৯১৮ সালে যুদ্ধের প্রচুর চাহিদা মিটাইতে সমর্থ হইল। 
শুধু তাহাই নহে, পরবর্তী বৎসরের সমরায়োজনের জন্যও 
প্রচুর মালসরবরাহের পর্যাপ্ত ব্যবস্থা করা হইল । 
যুদ্ধকালীন কর্মতৎপরতার শেষভাগে চাচিল সমর 
বিভাগের সদস্য থাকিলেন না। কিন্তু সন্ধিস্থাপনের পরে 
ইংলণ্ডের যে গভর্নমেন্ট গঠিত হইল, চাচিলকে তাহাতে 
যে পদে গ্রহণ কর! হইল, চাচিলের সমগ্র প্রতিভা যেন তাহারই 
অপেক্ষায় ছিল। তিনি সমর ও বিমান বিভাগের সেক্রেটারী 
অব স্টেট, পদে অধিষ্ঠিত হইলেন। এই দ্বৈত-ভূমিকার 
সমাধাকল্গে তাহাকে প্রথমে উভয় বিভাগের মধ্যে পারস্পরিক 
তঘর্ষ দূর করিয়া, স্বীয় পরিকল্পনা অনুযারী কার্য করিবার 
উপযুক্ত ক্ষেত্র রচনা করিয়া লইতে হইল। কিন্তু ১৯২১ 
সালের প্রারম্ভে পুর্ব-ভূমধ্যসাগরে নুতন পরিস্থিতির 
উপযোগী একটি নীতি গ্রহণ করিতে যাইয়া তীহাকে 
ক্রমবর্ধমান যে সকল বাধা-বিপত্তি ও অসন্তোষের সন্মুখীন 
হইতে হইয়াছিল, তাহারই ফলে চার্চিলকে ওপনিবেশিক 
((০০190191) অফিসে বদলী করা হইল। 

সেই বৎসরই অর্থাৎ ১৯২১ সালে আয়ার্ল্যাণ্ডের ব্যাপারে 
তাহাকে দেখা গেল শান্তি-সংস্থাপনের সম্পূর্ণ ভিন্নধর্মী এক 
ভূমিকায়। তিনি সম্মেলনে সিন্-ফিন্‌ নেতৃবৃন্দের সঙ্গে অংশ 
গ্রহণ করিলেন। ইহার ফলে আয়াল্যাণ্ডের সন্ধি (1793 
Treaty ) সম্পন্ন হইল। সন্ধির সর্তগুলি যখন আবার 
নূতন সংঘর্ষের স্থষ্টি করিল তখনও ব্রিটিশ কতৃপক্ষের উপর 
তাহার প্রভাব, ও প্রধানতঃ মাইকেল কলিন্সের ন্যায় আইরিশ 
নেতাদের সদিচ্ছা ব্রিটেনে একটি স্থায়ী জনমত গঠনে 
যথেষ্ট সাহায্য করিয়াছিল। কিন্তু আইরিশ সমস্তার 
আলোচনাকালে যে তিক্ত মনোভাব তিনি তাহার হৃদয়ের 
অন্তস্থলে সংহত ও রুদ্ধ করিয়া রাখিয়াছিলেন, ছূর্ভাগ্যক্রমে 
পরবর্তী বৎসরেই তাহা আর গোপন রহিল না। 
এদিকে মুস্তাফা কামাল পাশার নেতৃত্বে যে নুতন তুরস্ক 
রাষ্ট্র গড়িয়া উঠিয়াছিল, দার্দানেলিসে তাহারই সহিত ব্রিটিশ 
শক্তির সংঘর্ষ উপস্থিত হইল। প্রধানতঃ ব্রিটিশ কম্যাণ্ডার 
স্যার চার্লস্‌ হযারিংটনের বুদ্ধিবলেই সংঘর্ষ এড়ানো সম্ভব 
হইল। কিন্তু চাচিলের মনোভাব ও উপনিবেশসমূহের 
সম্বন্ধে তাহার অসতর্ক উক্তি গভর্নমেন্টের পতন ও পরবর্তী 
নির্বাচনকালে ডাণ্ডিতে ভীহার পরাজয়ের কারণ হইয়া 
দাড়াইয়াছিল। 
পরবর্তী ছুই বৎসরকাল চার্চিল পার্লামেন্টের বাহিরেই 
রহিয়। গেলেন। রাজনীতি-ক্ষেত্র হইতে সরিয়া গেলেও এই 

দুই বৎসর কিন্তু বৃথা নষ্ট হয় নাই। তাহার ‘World 
0:919-এর প্রথম অংশ এই সময় রচিত হয়। সমগ্র গ্রন্থ- 
খানা অবশ্য তাহার শেষ অংশ ‘The Aftermath’ লহ 
১৯৩১ সালের পূর্ব পর্যন্ত সমাপ্ত হয় নাই । 

১৯২৪ সালের মার্চ মাসে তিনি ওয়েউটমিনষ্টার 
হইতে Independent Anti-Socialist হিসাবে নির্বাচনে 
দ্বাড়াইবার জন্য লিবারেল দল হইতে বাহির হইয়া আসিলেন। 
তিনি প্রস্তাব করিলেন যে, লয়েডজর্জ-কোয়ালিসান ভাঙ্গিয়! 
যাওয়ার ফলে যে শৃন্ততার সুষ্টি হইয়াছে, তাহ! একটি বলিষ্ঠ 
Conservative-Liberal কেন্দ্রীয় পার্টি দ্বার পুর্ণ করা 
সঙ্গত। নির্বাচনে তিনি হারিয়া গেলেন, এবং তাহার মতবাদ 
ব্যর্থ হইয়া গেল। কিন্তু সেপ্টেম্বর মাসে Epping Division 
হইতে রক্ষণশীল দলের পক্ষে তাহাকে মনোনীত করা হইলে, 
তিনি তৎক্ষণাৎ তাহা গ্রহণ করিলেন। নির্বাচনে তিনি 
জয়লাভ করিলেন, এবং ১৯৪৫ সাল পর্যন্ত তাহার এই আসন 
অক্ষুণ্ন রহিল । এই সময় Constituency-র পুনবিন্যাসের 
ফলে তিনি W০০৭£০৭-এর পক্ষ হইতে আসন অধিকার 
করিলেন । 

অতঃপর বনল্ড,ইন ( 8৪110.) মন্ত্রিসভা গঠিত 
হইলে বিস্মিত চাচিল Chancellor of the Exchequer- 
এর দায়িত্বপূর্ণ পদে নিযুক্ত হইলেন। তাহার কার্যকালের 
সমগ্র সময় তিনি এই পদেই অধিষ্ঠিত ছিলেন। তাহার 

প্রথম বাজেট সুন্দরভাবে উপস্থাপিত করা হইয়াছিল। 
তিনি বিধবাদের জন্য বৃত্তির ( Widow’s pension ) ব্যবস্থা 
করিয়া দিলেন। তিনি যেভাবে স্বর্ণযূল্য নির্ধারণ করিয়াছিলেন 
তাহা সকলেরই দৃষ্টি আকর্ষণ করিল, কিন্তু ইহার প্রভূত বিরুদ্ধ 
সমালোচনাও হইল । যুদ্ধকালে ব্রিটেন তাহার মিত্রশক্তি_ 
ফ্রান্স, ইটালী, পোতুগাল, গ্রীস, রুমানিয়া এবং যুগোষ্লাভিয়ার 
নিকট বহু অর্থের পাওনাদার হইয়াছিল। মিঃ চাচিল 
অতি উদ্ারভাবে তাহাদের সেই খণশোধের ব্যবস্থা করিলেন । 
ব্রিটেনের কি দাবী তাহা সংখ্যায় লিখিত হইল, এবং 
তাহা যেন অধমর্ণদের ক্ষমতা-বহিভূতি না হয় সেদিকে 
বিশেষভাবে লক্ষ্য রাখা হইল। অপরপক্ষে যুক্তরাষ্ট্রের 
নিকট ব্রিটিশের যে খণ সেদিকে সমতা রক্ষা করিয়া 
মিত্রশক্তির দাবী অনুরূপ ভাবে দেখান হইল না। 

১৯২৬ সালে সর্বাত্মক ধর্মঘট শুরু হইবার সঙ্গে 
সঙ্গে ‘Ihe Times’ ব্যতীত লগুনের .ষাবতীয় সংবাদপত্র 
তাহাদের প্রকাশ বন্ধ করিয়া দিতে বাধ্য হইল। এই 
অবস্থায় চাচিল এক কাজ করিয়া বসিলেন। মর্নিংপোষ্টের 
স্থবিশাল অট্টালিকা হইতে তিনি “ব্রিটিশ গেজেট? নামে 
একখানি সরকারী সংবাদপত্র বাহির করিলেন। তাহাতে 
প্ৰভুত সংবাদ ও নান যুক্তি-তর্কের অবতারণা করা হইত। 

লেবার গতর্নমেণ্ট গঠিত হইলে মিঃ চাচিল অর্থ 
সচিবের পদ পরিত্যাগ করিলেন। সংখ্যাগরিষ্ঠ কোন দলই 
তখন তাহার পশ্চাতে ছিল না । তিনি তখন কল্পনাও করিতে 
পারেন নাই যে, সুদীর্ঘ দশবৎসরকাল ভীহাকে ক্ষমতার 
বাহিরেই থাকিতে হইবে । লেবার গভর্নমেন্ট তাহার ১৯২৬ 
সালের ভূমিকা একেবারেই ক্ষমা করিতে পারে নাই, 
এবং তিনিও রক্ষণশীলদিগের বহু নীতি সমর্থন করিতে 
পারেন নাই। এই কয় বৎসর তিনি আন্তর্জাতিক বিষয়ের 
দিকেই অধিকতর মনোনিবেশ করিয়াছিলেন, এবং লীগ 
অব নেশনের প্রতিও সমধিক আকৃষ্ট হইয়াছিলেন । 

নব জার্মানশক্তির বিপুল অভ্যুদয়ের আশঙ্কায় চার্চিল 
তাহার মনোভাবের কথঞ্চিৎ পরিবর্তন করিতে বাধ্য হইলেন । 

সোভিয়েট রাশিয়ার প্রতি পূর্বে তাহার যে বিদ্বেষ ভাব ছিল, 
এবং কোয়ালিশন গভর্নমেন্টের উভয় শাখার সহিত তাহার 
যে মত-বৈষম্য ছিল, তিনি তাহা সংযত করিয়া লইলেন। 
হিটলারের সহিত আলোচনা করিবার জন্য স্বতঃপ্রবৃত্ত হইয় 
মিঃ চেম্বারলেনের জার্মানী গমন অনুমোদন না করিয়া 
মিঃ চার্চিল মিউনিক সিদ্ধান্তের অসারতা প্রমাণ করিয়া 
দিলেন। 

দ্বিতীয় বিশ্বযুদ্ধ শুরু হইবার সঙ্গে সঙ্গে মিঃ চেম্বারলেন 
তাহাকে নৌবিভাগে তাহার পূর্বপদ গ্রহণ করিবার জন্য 
আমন্ত্রণ জানাইলেন। তাহার কার্কালের সর্বাপেক্ষা 
উল্লেখযোগ্য ঘটনা হুইল জার্মানীর সঙ্গে নৌযুদ্ধ, 
যাহার ফলে জার্মান রণতরী গ্রাফ ভন্‌ স্পীর দক্ষিণ 
আটলান্টিক সাগরে পলায়ন এবং আত্মনিমজ্জন ৷ ডেনমার্ক 
ও নরওয়েতে জার্মান অভিযানের সময় নরওয়ের প্রতিরক্ষা- 
বাহিনীর শক্তিরৃদ্ধিকল্পে মিঃ চাচিল ছিলেন নৌ-বাহিনীর 
গতিবিধি নিয়ন্ত্রণ ও তাহাদের অবতরণের একমাত্র 
নিয়ামক । 

১৯১৫ সালের বিপর্যয়ের ন্যায় ব্রিটিশ নৌ-শকি 
কেবল নৌ-বাহিনীর উপর নির্ভর করার ফলে আরও একবার 
ব্যর্থতার সম্মুখীন হইল। জার্মানী তাহার অত্যৎ্কৃউ 
বিমান-শক্তির বলে ব্রিটিশের একখানি বিমানবাহক রণতরী 

লন করিয়া ফেলিল। ইহার ফলে হাউস্‌ অব কমন্সে 

যে বিতর্কের সৃষ্টি হইয়াছিল, মিঃ চাচিল তাহাতে অতি 
বলিষ্ঠভাবে গভর্নমেণ্টের নীতি ব্যাখ্যা করিয়াছিলেন । যাহা 
হউক, তিনি অনাস্থা৷ প্রস্তাবের হাত হইতে অব্যাহতি 
পাইলেও দেখা গেল যে, সরকারপক্ষের সংখ্যাগরিষ্ঠতা 
ংখ্যায় হ্রাস পাইয়াছে। ইহার ফলে বুঝিতে পারা গেল 
যে, গভর্নমেন্টকে আরও প্রতিনিধিমূলক হইতে হইবে। 
মিঃ চেন্বারলেন প্রধান মন্ত্রিত্বের পদ পরিত্যাগ করিলেন 
এবং রাজাকে উপদেশ দিলেন যে, তিনি যেন মিঃ 
চাচ্লিকে মন্ত্রীসভা! গঠন করিতে আহ্বান করেন। মিঃ চার্চিল 
তৎক্ষণাৎ প্রধান মন্ত্রীর পদ গ্রহণ করিলেন। 

মিঃ চাচিল, প্রধান মন্ত্রীরূপে হাউস্‌ অব কমন্সে তাহার 
বক্তৃতায় বলিয়াছিলেন, “রক্ত, পরিশ্রম ও অশ্রু ব্যতীত 
আপনাদিগকে দেওয়ার মত আমার আর কিছুই নাই।” 
তাহার এই গম্ভীর ভবিষ্যদ্বাণী সার্থক হইয়াছিল। জার্মান- 
বাহিনী ক্ষিপ্রভাবে কীলক আক্রমণ দ্বারা ফ্রান্স ও ব্রিটিশের 
মিলিত সৈন্যাবাহিনীকে বিচ্ছিন্ন করিয়া ফেলিল। পাঁচদিন 
পরেই হল্যাণ্ড জার্মানীর নিকট আত্মসমর্পণ করিল। 

মে মাস শেষ হইবার পূর্বেই পার্লামেন্টকে আরও 
নিদারুণ দুঃসংবাদ শুনাইবার জন্য মিঃ চার্চিল প্রস্তুত 
হইতেছিলেন। যাহা হউক এই বিষম দুর্ঘটনার কিয়দংশ 
এড়ান সম্ভবপর হইল। ডানকার্ক বন্দর সহসা এঁতিহাসিক 
প্রসিদ্ধি লাভ করিল। তিন লক্ষাধিক ব্রিটিশ সৈন্য এবং প্রভূত 

পরিমাণ ফরাসী সমরোপকরণ ইংলিশ চ্যানেলের উপর দিয়া 
নিরাপদে ফিরাইয়া আন! সম্ভবপর হইল । 

ফ্রান্সের পতনের পর তাহার প্রধানমন্ত্রী পেঁতা চাচিলের 
উপদেশ অগ্রাহ্য করিয়া সমগ্র ফরাসী রণতরী জার্মানীর নিকট 
সমর্পণ করিতে উদ্যত হইয়াছিলেন। চাচিল তখন তাহার 
জীবনের একটা কঠিনতম কর্তব্যসাধনের সিদ্ধান্ত করিলেন। 
ইংরেজ রণতরীবাহিনী ফ্রান্সের শ্রেষ্ঠ রণতরীসমূহের উপর 
প্রচণ্ড গোলাবর্ষণ করিয়! তাহাদের ধ্বংস সাধন করিল। এই 
ভয়ঙ্কর কর্তব্য সমাধা হইলে চাচিল একক ও প্রায় 
অন্ত্রবিহীনভাবেই ব্রিটেন রক্ষায় মনোনিবেশ করিলেন । 
ডানকার্ক হইতে পশ্চাদপপরণের সময় ইংরেজ বাহিনীকে 
প্রভূত সমর-সম্ভার পরিত্যাগ করিয়া আসিতে হইয়াছিল । 

চাচিলের নেতৃত্বে গভর্নমেণ্ট জাতির লোকবল, অর্থবল 
ও মনোবলের উপর অগাধ আধিপত্য লাভ করিতে সমর্থ হইল, 
এবং চাচিল পুর্ণমাত্রায় এই স্থযোগের সদ্ব্যবহার করিলেন । 
চার্চিল স্ুম্প্টভাবে বুঝিতে পারিলেন যে, সমরনীতি সুষ্ঠুভাবে 
আয়ত্ত করার ফলে তিনি সার্থক রণনীতি এবং যোগ্যব্যক্তি 
নির্বাচনেও পারদর্শী হইয়া উঠিয়াছেন। আলেকজাগার 
মণ্টগোমারী এবং মাউণ্টব্যাটেন তীহারই নির্বাচিত অধিনায়ক। 
অফুরন্ত উৎসাহে ইংরেজ সৈন্যবাহিনী পরিদর্শনের জন্য 
তিনি বহু দেশ ও অঞ্চল পরিভ্রমণ করিয়াছিলেন। অতি অল্প 
সময়ের সিদ্ধান্তে তিনি আমেরিকার যুক্তরাষ্ট্র, সোভিয়েট 
ইউনিয়ন এবং অন্যান্য দূরবর্তী স্থানে যাইয়া রুজভেল্ট ও 
স্ট্যালিনের সঙ্গে মিলিত হইয়া আলোচনা করিবার সময়ও 
করিয়া লইয়াছিলেন। 

তিনি যে এক অসাধারণ ব্যক্তিত্বসম্পনন পুরুষ সমগ্র 
যুদ্ধকালে তাহা প্রকট হইয়া উঠিয়াছিল। সঙ্কটময় অবস্থাতেই 
তাহার অসাধারণ গুণাবলী প্রকাশ পাইয়াছিল। বক্তৃতা 
দিয়া তিনি সারা দেশকে বিজয়ের পথে লইয়া চলিলেন। 
তাহার যুদ্ধকালান কার্যাবলীর পূর্ণাঙ্গ চিত্র অঙ্কন 
করা ছুঃসাধ্য। গভীর আত্মবিশ্বাস ও স্বদেশীয় জন- 
সাধারণের প্রতি পূর্ণ বিশ্বাসে ভরপুর তাহার দীর্ঘ বক্ত তাবলীতে 

যেন সিংহের গর্জন শোনা যাইত। নাৎসী জার্মানীর 
বিপুল সমর-শ্তির বিরুদ্ধে ব্রিটেন তখন একাকী দণ্ডায়মান । 
সকলেই স্বীকার করিয়াছেন যে, চার্চিল ব্যতীত অপর কেহ সেই 
ভয়ঙ্কর বিপৎকালে দেশের নেতৃত্বের গুরুভার বহনে সমর্থ 
হইত না। 

১৯৪৩ সালের প্রথম ভাগে তিনি ক্যাসাররাঙ্কায় 
রুজভেপ্টের সঙ্গে দেখা করিলেন এবং সেখানে তাহারা 
ঘোষণা করিলেন যে, অক্ষশভ্ভিকে সর্তহীনভাবে আত্মসমর্পণ 
করিতে হইবে। প্রথম. পদক্ষেপ হিসাবে তাঁহার! স্থির 
করিলেন যে, চাঁচিল যাহাকে ব্যঙ্গাতরক ভাষায় অক্ষশক্তির 
তলপেট বলিয়া বর্ণনা  করিয়াছিলেন_তাহা আক্রমণ 
করিবেন। সেপ্টেম্বর মাসের মধ্যেই ইটালীর গভর্নমেন্ট 
বিনাসর্তে আত্মসমর্পন করিতে বাধ্য হইল। 

বিপ্লবের কালে ও পরে সোভিয়েট শক্তিকে চাচিল 
অপেক্ষা অপর কেহ অধিকতর বাধা দিতে পারে নাই। 
তাই ১৯৪১ সালের জুন মাসে হিটলার যখন রাশিয়া 
আক্রমণের সঙ্কল্প করিলেন, মিঃ চাঁচিল যেন প্রথমে কিছুটা 
বিভ্রান্ত হইয়া পড়িলেন। তিনি যেন স্থির করিতে পারিলেন 
না যে, কি তাঁহার কর্তব্য। তবু দ্বিধাহীন ভাবে ও 
নাটকীয় ভঙ্গিতে তিনি বেতারে ঘোষণা করিলেন যে». 
সাম্প্রতিককালে যে সব রাষ্ট্র জার্মানীর শিকার হইয়া 
পড়িয়াছে, তাহাদিগকে যথাসাধ্য সাহায্য কর! হইবে। 

অতি দ্রুত এই ঘোষণার ফল ফলিল। জুলাই মাসের 
প্রথম ভাগে মস্কৌ শহরে ইংরেজ-সোভিয়েট সন্ধি স্বাক্ষরিত 
হইল এবং পরবর্তী মাসেই উভয় গভর্নমেন্ট জার্মান 
সৈন্য-বাহিনীকে নির্মূল করিবার জন্য এবং ট্রান্স-পাশিয়ান 
রেলওয়ে মারফৎ রাশিয়ায় মাল-সরবরাহের সুবিধার জন্য 
পারস্তে সৈন্য পাঠাইয়া দিল। যুক্তরাষ্ট্র গভর্নমেন্ট এই 
কার্যকলাপ খুব সহানুভূতির সঙ্গেই লক্ষ্য করিতেছিল। 
তাহারা আগস্ট মাসে রাশিয়ার সঙ্গে এক চুক্তিপত্র স্বাক্ষর 
করিল, এবং যুক্তরাষ্ট্রের প্রেসিডেন্ট ও চার্চিলের সম্মিলিত 
প্রস্তাবে সেপ্টেম্বর মাসের শেষভাগে মস্কো শহরে এক 
ত্রি-শক্তি-সন্মেলন অনুষ্ঠিত হইল। রাশিয়া তাহার 
প্রয়োজনীয় যন্ত্রপাতি, অস্ত্রশস্ত্র ও সমর-সম্ভারের এক বিরাট 
তালিকা পেশ করিল। পাশ্চাত্য শক্তিগুলি তাহা সম্পূর্ণভাবে 
মানিয়া লইল। স্থতরাং ব্রিটিশ সামরিক সংস্থাগুলির উপর 
আরও অধিক চাপ পড়িল, এবং জার্মানীর আর্কটিক রণতরী 
বাহিনীর মোকাবিলা করিতে হইলে যে বিপদের আশঙ্কা 
বৃটিশ নৌ-বিভাগ তাহা বিশদভাবে আলোচন! করিল। 

১৯৪১ সালের মধ্যভাগ হইতে চার্চিলের চেষ্টা ছিল 
ব্রিটেন, রাশিয়া ও যুক্তরাষ্ট্রের মধ্যে যুদ্ধের নীতি ও কর্মপন্থায় 
একতা রক্ষা করা। যুদ্ধের প্রথম পর্যায়ে চাচিলের একাকী 
চলার নীতি বন্ধ হইলে দ্বিতীয় পর্যায়ে এই নীতির পরিবর্তন 
করা হইল। ব্রিটেন একক যুদ্ধ বন্ধ করিয়া দিল। ব্রিটিশ 
সামরিক শক্তি এই সময়ে এক সাঙ্ঘাতিক বিপর্যয়ের সম্মুখীন 
হইয়াছিল । মিঃ চাচিল তাহাকে নিজেই ইতিহাসে লিখিত 
সর্বাপেক্ষা শোচনীয় দুর্ঘটনা বলিয়া বর্ণনা করিয়াছেন। 
জাপান যুদ্ধে যোগদান করিলে তাহার কি ফল হইবে, 
প্রধানমন্ত্রীর সে বিষয়েও বিন্দুমাত্র সন্দেহ ছিল না । ১৯৪১ 
সালের ডিসেম্বরে ব্রিটিশ রণতরী “প্রিন্স অব ওয়েলস্‌' ও 
রিপাল্গ”কে মালয়ের সমুদ্রে ডুবাইয়া দেওয়া হয়। ৯৯৪২ 
সালের ফেব্রুয়ারী মাসের শেষভাগে সিঙ্গাপুরের পতন হইল। 
মার্চ মাসে রেঙ্গুন হাতছাড়া হইয়া গেল, এবং মান্দালয় 
পরিত্যাগের সঙ্গে সঙ্গে সমগ্র ব্রন্মদেশ শক্রহস্তে চলিয়া 
গেল। এই সব বিপর্যয়ের কারণ কি, চাচিল তাহার 
অনুসন্ধান করিতে অসম্মত হইলেন। তাঁহার মতে দুধ 
যখন পড়িয়াই গেল, তখন আর তাহার কারণ অনুসন্ধান 
করিয়া লাভ নাই। তাহাতে শুধু ফল হইবে এই থে, 

যুদ্ধ প্রচেষ্টা হইতে সমগ্র উৎসাহ-উদ্যম ভিন্ন পথে প্রবাহিত 
হইবে। 

১৯৪২ সালের শেষভাগে ফ্ট্যালিনগ্রাড ও এল, আমীনে 
জয়লাভ করিবার পর যুদ্ধের তুলাদণ্ড যেন মিত্রশক্তির 
দিকেই হেলিতে শুরু করিল, এবং চাঁচিলের ক্রিয়াকলাপ 
ক্রমশঃই স্ুম্প্ট হুইয়া উঠিল। যুদ্ধোত্তর পুনর্গঠনের 
প্রশ্ন স্বতঃই সম্মুখে আসিতে লাগিল। অক্টোবর মাসে 
মন্ষৌ শহরে বৈদেশিক সেক্রেটারীদের এক সভা বসিল। 
ইহাতে অনেক কিছু বিষয় পরিষ্কার হইয়া গেল। ইউরোপের 
ভবিষ্যৎ কর্মপন্থাও মোটামুটি নির্দিষ্ট হইল। নভেম্বর মাসে 
চাঁচিল ও রুজভেপ্ট কায়রোতে চিয়াং-কাইশেকের সঙ্গে 
দেখা করিলেন, এবং জাপানের গত পঞ্চাশ বছরের সমস্ত 
বিজিত দেশ তাহার নিকট হইতে কাড়িয়া লওয়! হইবে 
ইহাও স্থির হইল। ইহার পরে চাচিল ও রুজভেপ্ট 
বিমানে চড়িয়া তেহেরানে চলিয়া গেলেন। তীহার! 
সেখানে স্ট্যালিনের সঙ্গে সাক্ষাৎ করিলেন। এই তিন 
রাজনীতিবিশারদ সেখানে তাহাদের সঙ্কল্প ঘোষণা করিলেন 
যে, এমনভাবে সন্ধি করিতে হইবে যেন “যুদ্ধের দুঃখ, 
কষ্ট ও আতঙ্ক দীর্ঘকালের জন্য বিদুরিত হয়।” সমস্ত 
স্বাধীনতাকামী মানুষকে সাদরে আহ্বান করিয়া তাহাদিগকে 
লইয়া বিভিন্ন জাতির এক মহান্‌ গণতন্ত্রমূলক সংস্থান 
গড়িয়া তুলিবার প্রস্তাবও কর! হইল। 

১৯৪৪ সালে বৃহৎ নেতৃত্রয়ের মধ্যে কোন সম্মিলন 
হয় নাই বটে কিন্তু যুদ্ধক্ষেত্ৰ পরিদর্শন ছাড়াও চাচিলের 
ব্যাপক ভ্রমণ অব্যাহত ভাবেই চলিয়াছিল। সেপ্টেম্বর মাসে 
তিনি কুইবেকে গেলেন রজভেপ্টের সঙ্গে কর্মপন্থা স্থির 
করিবার জন্য ; অক্টোবর মাসে মস্কৌ গেলেন পোল্যাণ্ডের 
সমস্যা সমাধানের জন্য ; বড়দিনের সময় এথেন্দে গেলেন 
গৃহযুদ্ধ নিবারণ করিবার উদ্দেশ্যে, এবং গ্রীসের জনসাধারণের 
মনে ধৈর্য ও শৃঙ্খলা ফিরাইয়া আনিবার জন্য । অবশেষে 
১৯৪৫ সালের ফেব্রুয়ারী মাসে চাচিল বিমানে ক্রিমিয়ার 
অন্তর্গত ইয়স্টায় গেলেন । সেখানে শেষবারের মত তাহার 
সঙ্গে রুজভেন্টের সাক্ষাৎ হইল, এবং তাহার ও স্ট্যালিনের 
মিলিত মত অনুসারে ইয়োরোপের পুনর্গঠন সম্পর্কে 
আরও বিস্তৃত কর্মপন্থা স্থির হইল, এবং জাতিসংঘের সনদ 
লিখিবার জন্য আন্তর্জাতিক অধিবেশন ব্সিল। 

১৯৪৫ সালের মে মাসে জার্মানী আত্মসমর্পণ করিল 
১৯৪০ জালের ১০ই মে হইতে চাচিল যে কৌয়ালিশন সরকার 
চালাইয়া আসিতেছিলেন ১৯৪৫ সালের ১০ই মে তাহা 
ভাঙ্গিয়া গেল । তারপর তিনি যে Caretaker Government 
গড়িয়৷ তুলিলেন, তাহা কিছুকাল কেবল জাপানের পরাজয় 
সম্পর্কেই চূড়ান্ত পর্যায়ের আলোচনায় ব্যস্ত রহিল । ৫ই জুলাই 

তারিখে ব্রিটেনে সাধারণ নির্বাচন অনুষ্ঠিত হইল। চার্চিল 
যদিও তখন পর্যন্ত তাহার খ্যাতি ও ক্ষমতার সর্বোচ্চ শিখরেই 
সমানীন ছিলেন, তবু অতি আশ্চর্য ও নাটকীয় ভাবে নির্বাচনে 
তাহার দলের শোচনীয় পরাজয় ঘটিল। নির্বাচন 
প্রতিদ্বন্দ্িতায় দেখ! গেল যে, চাঁচিলের দুইটি প্রধান গুণ__ 
তাহার বিচার বুদ্ধির স্বাধীনতা ও প্রতিপক্ষের আহ্বানকে 
সংগ্রামী মনোভাব লইয়া গ্রহণ করা,_এই উভয়ই 
ক্রটিপূর্ণ। জার্মানীর আত্মসমর্পণের পর পৃথিবীর মতামতের 
দ্রুত পরিবর্তন লক্ষ্য করা গেল। বহিবিষয়ক ব্যাপারে 
এবং বিবিধ পরিবর্তনের সঙ্গে নিজেকে খাপ খাওয়াইবার 
প্রতিভা চাচিলের যথেউই ছিল; কিন্তু তাহার পক্ষেও ইহা 
অনুভব করিবার প্রয়োজন ছিল যে, কালক্রমে অবস্থার 
পরিবর্তন ঘটিয়াছে। সমগ্র বিরোধী দলকে হুটাইবার 
উদ্দেশ্যে তিনি নির্বাচনের প্রারভ্তেই ভাহার যুদ্ধকালীন 
বন্ধুদিগকে সামগ্রিক যুদ্ধ সম্পর্কে হুশিয়ার করিয়া দিতে 
লাগিলেন । তাহার এই জঙ্গী মনোভাবে অনেকেই মর্মাহত 
হইয়াছিল। নির্বাচনের ফলাফল প্রকাশ হইবার সঙ্গে সঙ্গেই 
চাচিল তাহার পদত্যাগ পত্র পেশ করিলেন । 

সরকারী অফিস হইতে বাহির হইয়া আসিলেও চাঁচিল 
এক আন্তর্জাতিক খ্যাতিসম্পন্ন ব্যক্তিরূপেই পরিচিত হ্‌ইয়। 
রহিলেন। ১৯৪৬ সালের মার্চ মাসে তিনি প্রেসিডেন্ট 
য্যানের সঙ্গে সাক্ষাৎ করিলেন এবং মিসোরীর অন্তর্গত 

ফুলটনে “শান্তির স্নায়ু” শীর্ষক এক বক্তৃতা দিলেন। ইহার 
ফলেই সম্ভব হুইল একতাবদ্ধ পশ্চিম ইউরোপের উদ্ভব, 
এবং ইংরেজ ও আমেরিকার মধ্যে শক্তিশালী সংস্থা গঠন। 
কিন্তু সম্ভবতঃ ইহা একটি বিশেষ ও বহুল ব্যবহৃত কথার 
জন্যও বিখ্যাত হইয়া রহিল। কথাটি হইল ‘লৌহ যবনিকা 1 
তিনি বলিয়াছিলেন__বল্টিকের তীরবর্তী স্টেটিন হইতে 
আডি ্লাটিকের তীরবর্তী টিযযেস্টি পর্যন্ত সমগ্র মহাদেশে এক 
লৌহ-যবনিকা নামিয়া আসিল । 

পুনরায় ক্ষমতাশীন 


উপধুর্পেরি দুইটি নির্বাচনে রক্ষণশীলদলের পরাজয় 
হওয়ার পর চাচিল পুনরায় তাহার দলকে ক্ষমতাশীন করিবার 
জন্য সমগ্র শক্তি নিয়োজিত করিলেন। ১৯৫১ সালে তাহার y 
সপ্ত-সপ্ততিতম জন্মবাধিকীর মাত্র পাঁচ সপ্তাহ পূর্বে তিনি 
পুনরায় প্রধানমন্ত্রীর পদে অভিষিক্ত হইলেন। তখন হইতে 
১৯৫৫ সালের এপ্রিল মাসে পদত্যাগপত্র দাখিল না কর! 
পর্যন্ত তিনি বিশ্ব-সমস্তা আলোচনার জন্য ত্রিশক্তি কিংবা 
চতুঃশক্তির অধিবেশন সম্ভবপর করিতে অক্লান্ত ও অবিরাম- 
ভাবে পরিশ্রম করিতে লাগিলেন। হাইডোজেন বোমা 
পৃথিবীতে অধিকতর আতঙ্কের স্থপ্তি করায় তিনি 
লক্ষ্যন্থলে পৌছিবার জন্য দ্বিগুণ উৎসাহে তাহার কর্মপন্থা 
অন্ুনরণ করিয়া চলিলেন। এই উদ্দেশ্য সাধনের জন্য 
চাচিল ১৯৫৩ সালে যুক্তরাষ্ট্রের প্রেসিডেন্ট আইসেন- 
হাওয়ার এবং ফ্রান্সের তদানীন্তন প্রধানমন্ত্রী মলিয়ে 
ল্যানিয়েলকে লইয়া ১৫৩ সালে বার্মুডায় এক বৈঠকে 
মিলিত হইলেন। সেই বৎসরই এপ্রিল মাসে রানী 
এলিজাবেথ তাহাকে “নাইট, অব দি অর্ডার অব দি গার্টার? 
উপাধি দিয়া উচ্চ সম্মানে ভূষিত করেন। 

অল্পকাল পরেই তাঁহার অশীতিতম জন্ম-বাধিকী 
উদযাপিত হইল। এই ঘটনায় সমগ্র ব্রিটেন যেন 

পুনরায় ক্ষমতাশীন 


আনন্দে উদ্বেল হইয়া উঠিয়াছিল। জয়ধ্বনিরত বিপুল 
জনতা লগ্তনের রাজপথে সমবেত হইল । লর্ডপভা ও হাউস্‌ 
অব কমন্দের সদস্যগণ গ্রাহাম সাদারল্যাণ্ডের অঙ্কিত তাহারই 
একখানি প্রতিচিত্র চাচিলকে উপহার দিলেন । 

১৯৬২ সালের জুন মাসে মন্টিকার্লোতে তিনি যখন 
অবসরযাপন করিতেছিলেন, সেই সময় তিনি তাহার 
হোটেলের ঘরে পা পিছলাইয়া পড়িয়া যান এবং উরুর 
একখানি অস্থি ভগ্ন হয়। সাধারণ একটি অপারেশনের 
পর তাহাকে বড় রকমের অন্ত্র-চিকিৎসার জন্য লণ্ডনে লইয়া 
আসা হইল । এইবার এবং পরবর্তীকালে আরও কয়েকবার 
তিনি প্রমাণ করিলেন যে,' বয়স তাহার বেশী হইলেও (বয়ন 
তখন ৮৮ বৎসর ) জীবনী-শক্তি তাহার বিন্দুমাত্র হ্রাসপ্রাপ্ত 
হয় নাই। আগঞ্ট মাসের শেষভাগে তিনি সম্পূর্ণ সুস্থ 
হইয়া হাদপাতাল হইতে বাহির হইয়া আপিলেন। তিনি 
বাহিরে আসিলে এক বিপুল জনতা মহানন্দে জয়ধ্বনি করিয়া 
তাকে অভ্যর্থনা! করিল। হাসপাতালের সম্মুখবতী রাজপথের 
যাবতীয় যান-বাহন-চলাচল পূর্বেই নিয়ন্ত্রিত করা হইয়াছিল। 
তারপর তিনি যখন গৃহে পৌছিলেন তখন পুনরায় এক 
মহতী জনতা তাহাকে মহোৎসাহে অভ্যর্থনা করিল। 

১৯৬৩ সালের এপ্রিল মাসে স্যার উইনস্টন চাচিলকে 
যুক্তরাষ্ট্রের “সম্মানিত অধিবাসী” বলিয়া ঘোষণা করা হইল। 
বিদেশীয়দের মধ্যে আর কেবল মাকু (ইস-ডি-লাফায়েৎ ও 

তাহার বংশধরগণ এই সম্মানের অধিকারী । আমেরিকার 
স্বাধীনতা যুদ্ধে মাকুইস-ডি-লাফায়েৎ আমেরিকান সৈন্যদের 
পক্ষে যুদ্ধ করিয়াছিলেন। ওয়াশিংটনের উৎসবে চাচিল 
নিজে যোগদান করিতে না পারায় তাহার পুত্র মিঃ র্যাগুলফ 
চাচিল তাহার প্রতিনিধিরূপে যোগদান করিলেন। 
হোয়াইট হাউসের উতদব-অনুষ্ঠান আটলান্টিকের অপর 
পারে টেলিভিশন মারফৎ প্রচারিত হইল এবং স্তার 
উইনস্টন তাহার লগুনের গৃহে বসিয়াই উহ! উপভোগ, 
করিলেন । 

১৯৬৪ সালের জুলাই মাসের মধ্যভাগে স্তার 
উইনস্টনের নববুই বৎসর বয়স পূর্ণ হইলে তিনি শেষ 
বারের মত হাউস্‌ অব কমন্নে উপস্থিত হইলেন। বয়ন ও 
জরার দরুণ হাউসে সম্প্রতি তাহার উপস্থিতি খুবই কমিয়। 
আসিয়াছিল। যে হাউসে তিনি এতকাল প্রাধান্য বিস্তার 
করিয়া আপিয়াছিলেন, এবং বাট বৎসরেরও বেশীকাল 
তিনি যাহার সদস্য ছিলেন, সেই হাউসে উপস্থিত হইয়া 
তিনি চুপ করিয়া বসিয়া রহিলেন। এই বৎসরই তিনি 
হাউস অব কমন্দ কর্তৃক বিশেষভাবে সম্মানিত হইলেন। 
প্রধানমন্ত্রী স্যার আলেক্‌ ভগ্নাস-হিউম কর্তৃক উত্থাপিত ও 
বিভিন্ন রাজনৈতিক দল কর্তৃক সমধিত এক প্রস্তাবে সমগ্র 
হাউস মিঃ চাচিলকে পার্লামেন্ট ও জাতির প্রতি তাহার মহতী 
দেশ-সেবার জন্য ধন্যবাদ ও অভিনন্দন জ্ঞাপন করিলেন । 

অনন্তর স্যার আলেক্‌ বিপক্ষদলপতি মিঃ হ্যারল্ড উইলসন 
ও অন্যান্যের সমভিব্যহারে স্যার উইনস্টনের লণ্ডন-গৃহে 
উপস্থিত হইয়া তাহাকে পার্লামেন্টের সম্মান-সন্দ উপহার 
দানে সম্মানিত করিলেন । 

১৮ 
০শঢষব্প কথ! 

সক্রিয় রাজনীতি ও কর্মজীবন হইতে অবসর গ্রহণ 
করিলেও চাচিলের জনপ্রিয়তা কিছুমাত্র .ক্ষুণ হইল না। 
ংবাদপত্রে তাহার নামের উল্লেখ আগের মত বারবাব না 
হইলেও যে কোন উপলক্ষেই খবরের কাগজগুলি চাচিল ও 
তৎসংক্রান্ত খবরকে ফলাও করিয়া প্রকাশ করিত । চাচিলের 
ছেলে, মেয়ে ও জামাই প্রত্যেকেই কোন না কোন কারণে 
চাঞ্চল্যকর সংবাদ স্থষ্টি করিতেন। অভিনেত্রী সারা 
(38790) চাঁচিলের মেয়ে। হয় ম্তাবস্থায় প্রকাশ্য রাজপথে 
হৈ-হুল্োড় করার দরুন, নয় বেপরোয়া মোটরগাড়ি চালাইবার 
অভিযোগে সারাকে আদালতে হাজির হইতে হইয়াছে 
কয়েকবার । পুত্র র্যাগুলফ চাচিলের চাঞ্চল্যকর রাজনৈতিক 
ক্রিয়াকলাপ মাঝে মাঝেই ইংলণ্ডের সংবাদপত্রের খোরাক 


জোগায়। ছোট মেয়ে মেরীর স্বামী ক্রাইস্টোফার, সোমস্‌ 
স্ঘন্ধেও অনুরূপ মন্তব্য করা যাইতে পারে। ইহারা 
হইতেছেন চাচিলখ্যাতির বিষম বিড়ম্বনা ৷ 


রাজনীতিজ্ঞ চাচিল, যুদ্ধবিষ্ঠাবিশারদ. চাচিল সাহিত্য- 
ক্ষেত্রেও এক বিরাট প্রতিষ্ঠার অধিকারী। যেমন বাগ্মীতায় 
তেমনি গদ্যরচনাশৈলীতে চাচিলের অবদান উল্লেখযোগ্য ৷ 
কয়েক খণ্ডে বিভক্ত সুবৃহৎ ‘Second World War’ গ্রন্থ 
চাচিলের অন্যতম শ্রেষ্ঠ সাহিত্য-কীতি। নোবেল পুরস্কার 

শেষের কথা 


এই বিপুল সাহিত্য-কর্মের স্বীকৃতি । পরলোকগত শ্রমিক 
নেতা এনুরিন বিভানের (Aneurin Bevan) কথায় £ 
“He was stupendous. History itself was in the 
House and spoke to us.” 


এই অপরাজেয় প্রাণবন্ত মানুষটিকেও একদিন প্রকৃতির 
নিয়মের কাছে পরাভব স্বীকার করিতে হইল ৷ দীর্ঘ বাট বৎসর 
কাল যে পার্লামেন্টের তিনি একজন সক্রিয় সদস্তরূপে পরিচিত 
ছিলেন, আজ ক্রমশই সেখানে তাহার উপস্থিতি কমিয়া 
আসিতে লাগিল । ১৯৫৫ পর হইতে দি গ্রেট কমনীর (7010০ 
Great Commoner ) কমন্দ সভায় আর কোন ভাষণ দেন 
নাই, এবং কোন বিতর্কে অংশ গ্রহণও করেন নাই। কচিৎ 
কদাচিত পার্লামেন্টে আসিতেন, এবং তাঁহার অভ্যস্ত আসনে 
অন্যমনা স্থবিরের মত বসিয়া থাকিতেন। নুতন সদস্য অনেকেই 
ছিলেন তাহার সম্পূর্ণ অপরিচিত। ১৯৬৩ সনে খ্রবরের 
কাগজ মারফৎ রাজনীতি হইতে শেষবারের মত তাহার বিদায় 
লইবার সঙ্কল্প প্রচারিত হইল। বহুদিনের উডফোর্ড নির্বাচক- 
মণ্ডলীর নিকট শেষ বিদায় লইয়া চাচিল বলিলেন £ 
দশ] need not tell you with what sadness I feel 
constrained to take this step. I have now had 


the honour and privilege of sitting in the House 
of Commons for more than sixty years” 


১৯৬৪ সনে জুন মাসে শেষবারের মত কমন্দ সভায় 
তিনি তিন দিন যোগদান করিয়াছিলেন। 

চাচিল নববুই বৎসর বয়সে পদার্পণ করিলেন। 
হাইড পার্ক গেটে চার্টিল-বাসভবনের সন্মুখে বিরাট জনতা 
শরদ্ধাপ্ণ_ত অভিনন্দন জ্ঞাপন করিতে আঁসিল।  বাতায়নপথে 
দেখা দিলেন রুগ্ন, কৃশ ও জরাগ্রস্ত চাচিল। দক্ষিণ হৃস্তের 
তর্জনী ও মধ্যমাঙ্গুলির স্ববিখ্যাত V-চিহ্ন দ্বারা গুণমুগ্ধ 
জনতাকে প্রত্যভিবাদন করিলেন অবিসম্বাদী জননেতা 
“the greatest living Briton” ৷ সারা বিশ্ব হইতে আসিল 
হাজার হাজার অভিনন্দনলিপি । 

2৯৬৪ সনের বড়দিনের উৎসব পালন করিলেন 
নিরিবিলিতে নিজগৃহে নিকটতম আত্মীয়গণের সাহচর্যে। 
১৯৬৫ সনের ১৫ই জানুয়ারীর সংবাদ চার্চিল হৃদরোগে 
আক্রান্ত হইয়াছেন। সমগ্র জাতি নিদারুণ উৎকগায় 
সময়াতিবাহিত করিতে লাগিল । চাচিল-ভবনের বাহিরে তীব্র 
শীত, বৃষ্টি ও তুষারপাত অগ্রাহ্য করিয়া হাজার হাজার 
উৎ্কগ্ঠিত নরনারী অপেক্ষা করিতেছে । চাচিলের বিশিষ্ট 
বন্ধু ও ব্যক্তিগত চিকিৎসক অশীতিপর লর্ড মৌরান অপেক্ষমান 
জনতাকে কোন আশ্বাস বাণী শুনাইতে পারিলেন না । অজ্ঞান 
অবস্থায় নয় দিন কাটিল। যমে মানুষে যুদ্ধ চলিতে লাগিল | 
শেষ যুদ্ধে সেই আজীবন যোদ্ধার হইল অনিবার্য হার । ২৪ এ 
জানুয়ারী শেষ নিঃশ্বাস ত্যাগ করিলেন সৈনিক, রাজনীতিবিদ, 
যুদ্ধনেতা, এতিহাসিক, নোবেল পুরক্কার-বিজরী, রয়্যাল 
আকাদেমীর সদস্য উইন্দ্টন চাচিল। এতিহাসিক ওয়েস্ট, 


৮৪ 


শেষের কথা 


পর এবং সেন্টপলস্‌ ক্যাথিডে,লে অন্তিম প্রার্থনান্তে শবাধার 
লইয়া যাওয়া হইল ছোট্ট পল্লী ব্র্যাডনে, যেখানে নববুই বৎসর 
পুর্বে এক বিখ্যাত পরিবারে জন্মগ্রহণ করিয়াছিলেন উইন্স্টন 
স্পেনসার চাচিল। পিতামাতার সমাধির সন্নিকটে শান্তিময় 
অন্তিম ভূমিশয্যায় শায়িত হইলেন এক অশান্তযুগের অক্লান্ত, 
অশ্রান্ত নায়ক ৷ | 

উগ্র সাজ্মাজ্যবাদ আর ঘোর ভারত-বিদ্বেষ প্রধানতঃ 
এই ছুই কারণে চাচিল চিরদিনই ছিলেন ভারতবাসীর কাছে 
অপ্রিয় এবং অবাঞ্ছিত । ভারতের স্বাধীনতার তিনি ছিলেন 
ঘোর বিরোধী । অ-শ্রেতাঙ্গ মানুষের প্রতি তাহার মনোভাব 
ছিল ঘৃণা ও অবজ্ঞামিশ্রিত। মহাত্মা গান্ধীকে তিনিই অশালীন 
ভাষায় “অর্ধ নগ্ন রাজন্রোহী ফকির” বলিয়া অভিহিত করিয়া- 
ছিলেন । “সন্কীর্ণ ও অনুদার ছিল তার দৃষ্টিভঙ্গী । উগ্র 
জাত্যভিমান ও পরজাতিবিদ্বেষ তাহাকে স্বাধীনতাকামী মানুষ 

কিন্ত এ-সব সত্বেও চাচিলের স্থান মানবেতিহাসে 
চিরদিনের জন্য নিদিষ্ট হইয়া রহিয়াছে । ইংরেজমাত্রেই 
মনে করে, বিশ্বাস করে যে চাচিলের জন্যই ইংরেজ জাতির 
অস্তিত্ব বিলুপ্ত হয় নাই, এবং জগতের গণতন্ত্র ও স্বাধীনতা 
অক্ষুণ্ন রহিয়াছে । দেশপ্রেম ও স্বাজাত্যভিমানে চাচিল ২ 
ছিলেন অনন্য । যুক্তরাষ্ট্র তাহাকে সম্মানিত করিয়াছিল 

রাষ্ট্রনায়ক চাচিল 


নাগরিকত্বের অধিকার প্রদান করিয়া। সেই উপলক্ষে 
পরলোকগত প্রেসিডেন্ট কেনেডির নিকট লিখিত লিপিখানা 
চাচিলের তীব্র স্বাজাত্যবোধের নির্ভুল প্রমাণ 

“Extend to me any honour you care to—I 
am still an Englishman.” 

দারুণ সঙ্কটের দিনে জাতির ত্রাণকর্তারূপেও চাচিলের 
সমকক্ষ পুরুষ ইতিহাসে সংখ্যায় নগণ্য । অপরাজেয় বীর 
হানিবলের আক্রমণে. পর্যুদস্ত রোমকে রক্ষা করিয়াছিলেন 
সেনাপতি সিপিও আক্রিকেনান। উভয়েই অবিস্মরণীয় 
এঁতিহাসিক পুরুষ । “Live dangerously>”— বিপদের 
মোকাবিলা করে বেঁচে থাকাই বাঁচার মত বাঁচা । ইহাই 
চাঁচিলের জীবন-দর্শন। পৌরুষহীন, কাচ! মেরুদণ্তী যে কোন 
মানুষ, সম্প্রদায় বা জাতির কাছে এ আদর্শের একটা বিশেষ 
মূল্য আছে বই কি? 

ও ওক্রিয়েণ্টে্ জীবনী সাহিত্য ৬ 


উপেন্দ্রকুমার দাস 
ভক্ত কবীর 

খাবি দাস 

সেক্সপীয়র 

বান্র্ড শ’ 

গান্ধী-চরিত 

আবুল কালাম আজাদ 

ভূমিকা £ হুমায়ুন কবীর 

খগেক্দ্রনাথ মিত্র 

যাদের লেখা তোমরা পড় 


ধীরেন্দ্রলাল ধর 
প্রিয়দশী অশোক 
আমাদের গান্ধীজি 

. গল্প হলেও সত্যি 
এই দেশেরই মেয়ে 
বন্দী-জীবন 

নগেন্দ্রকুমার গুহরার 


ডাক্তার বিধানরায়ের জীবন-চরিত 
ভূমিকা £ অতুল্য ঘোষ 


নৃপেন্দ্ৰনাথ সিংহ 


ভারতীয় বৈজ্ঞানিক 
নেতাজীর জীবনী ও বাণী 


৬ ওল্রিক্স০ণ্টন্ধ জীবনী সাহিত্য ও 
আচাৰ্য প্রফুল্লচন্দ্র রার 
আচাৰ্য প্রফুল্লচন্দ্রের আত্মচরিত 
ভূমিকা £ ডক্টর জ্ঞানচন্দ্র ঘোষ 
প্রমদারঞ্তন ঘোষ 
ক্রীঅরবিন্দের জীবন-কথা ও তাহার জীবন দশন 
প্রহ্লাদকুমার প্রামাণিক 
কংগ্রেস.রথ-সারথি ধারা 
জ্রীরামকৃষ্ণ-শ্রীমা-বিবেকানন্দ 
ত্ৰহ্মচারী অর্ূপচৈতন্য 
মহামানব বিবেকানন্দ 
লীলাময় রামকৃষ্ণ 
ভ্রীমা সারদামণি 
মনোরঞ্জন গুপ্ত 
আচার্য জগদীশচন্দ্র বস্থু 
ডাক্তার মহেন্দ্রলাল সরকার 
রাজনারায়ণ বন্ধ 
রাজনারায়ণ বস্তুর আত্মচরিত 
ভূমিকা £ হরিহর শেঠ 
রোম] রোল? 
শ্রীরামকৃষ্ণের জীবন 
অন্গবাদক £ খষি দাস 
বিবেকানন্দের জীবন 
অনুবাদক £ ঝষি দান 
মহাত্মা গান্ধী 
অন্থবাদক £ ধবি দান 

